Mosuo zajednica u kojoj vladaju žene: Domaćinstvima upravljaju matrijarsi, deca nose prezime po ženskoj liniji, a nasledstvo ide od majke do ćerke - 24sedam\nNaučnici kažu da je život u matrijarhalnom društvu dobar za zdravlje\nMosuo žene ne samo da su zdravije od žena koje žive pod patrijarhatom, već su vitalnije i od većine muškaraca, ukazuju istraživači.\nStudija o ženama Mosuo, poznatim po svom matrijarhatu, sugeriše da rodne ravnopravnosti mogu uticati na naše zdravstveno stanje.\nNalazi potkrepljuju ideju da je posedovanje određenog stepena autonomije i kontrole resursa dobro za stanje organizma, tako kod žena iz etničke grupe Mosuo postoji upola manja verovatnoća da će imati hronične probleme ili visok krvni pritisak.\nMosuo narod je etnička grupa koja živi u kineskim regionima Junan i Sečuan, pored Tibeta. Dugo izolovani od drugih delova Kine i faktora koji su uticali na druge kulture, oni i danas čuvaju svoje institucije i običaje unutar zajednice koji se obično opisuju kao matrijarhat.\nU ovoj grupi naroda, deca uzimaju prezime majke, sa kojom žive ceo život. Domaćinstvima upravljaju matrijarsi, često baka, a nasledstvo ide od majke do ćerke. Ženska glava donosi sve glavne odluke u domaćinstvu, uključujući i one finansijske, a žene često obavljaju sve, za zapadne pojmove, „muške“ poslove.\nMuškarci, međutim, nisu potpuno bez obaveza. Zaduženi su za sve što je u vazi sa smrću, uključujući sahrane i ubijanje životinja. Takođe imaju određenu političku moć, mada žene imaju veću. Razni izvori ukazuju na to da su muškarci u ovom društvu, uprkos svemu, zadovoljni životom u carstvu žena.\nVatrogasca Milana iznenadila trudna žena: Došla je kod njega na radno mesto, njenom gestu divi se cela Srbija


Vlada usvojila strategiju državnog vlasništva – šta to znači za javna preduzeća – Dnevni Magazin\nVlada usvojila strategiju…\nShodno tome, Ministarstvo će razviti i uspostaviti vlasničku politiku koja će definisati opravdanje i svrhu državnog vlasništva, njegove ciljeve, ulogu države u korporativnom upravljanju društava u kojem je ona član, kao i način na koji će država implementirati svoju vlasničku politiku.\nDragan Stevanović je gostujući u Jutarnjem programu RTS-a naveo da je cilj ove strategije, koja je prvi put usvojena u Srbiji, da se održivim i efikasnim upravljanjem privrednim subjektima sprovede njihova reforma, poveća korist od državnog vlasništva za državu i građane i zaštite opšti interesi države.\n“Cilj je da država zaista samo prepozna šta je njen strateški nacionalni interes – gde zaista treba da zadrži većinsko vlasništvo da to zaista i ostane, a sve one delatnosti robe ili usluge koje se mogu obezbediti od privatnog sektora ili naći na tržištu da to zaista i bude u privatnom sektoru”, navodi Stevanović.\nObjašnjava da će se to postići kroz razvoj jedinstvenog okvira vlasništva i upravljanja nad svim privrednim subjektima u vlasništvu Republike Srbije i da će biti omogućena centralizacija odgovornosti i nadležnosti države u pogledu vlasništva, kao i uspostavljanje, razvoj i unapređenje korporativnog upravljanja u njima.\n“Jako je važno da kvalitet, efikasnost, produktivnost, ekonomičnost preduzeća koja su u državnom vlasništvu unapredimo i na takav način unapredimo i kvalitet usluga, roba koja će isporučivati svojim građanima”, ističe gost Jutarnjeg programa.\nStrategija, koja je izrađena uz podršku Evropske banke za obnovu i razvoj, predstavlja jedinstveni akt koji pruža stratešku viziju i uputstva u vezi sa ciljevima vlasničkog upravljanja nad privrednim subjektima, ciljevima finansijskih i javnih politika, kao i principima korporativnog upravljanja i praksama nadzora nad privrednim subjektima u skladu sa međunarodnim standardima i najboljom praksom.


BEOGRAD: Ivica Dačić i Atila Pinter otvorili počasni konzulat Mađarske u Srbiji! • HAPPYTV.RS\n24 minutes ago • Ostali sportovi\nPrvi potpredsednik vlade i ministar spoljnih poslova Ivica Dačić i ambasador Mađarske Atila Pinter otvorii su danas u Beogadu počasni konzulat Mađarske u Srbiji, na čelu sa počasnim konzulom Nemanjom Milutinovićem.\nDačić je istakao da je to treći počasni konzulat Mađarske u Srbiji i da će doprineti još boljim odnosima dve zemlje.\nPočasni konzulat Mađarske otvoren je na Novom Beogradu, u Ulici Jurija Gagarina 36/b, a prisustvovao je i generalni sekretar predsednika Srbije Nikola Selaković.\nPredsednik Mađarske Janoš Ader je danas bio u jednodnevnoj poseti Srbiji.\nDačić je rekao da konzularno područje počasnog konzula obuhvata Severnobanatski, Srednjebanatski, Južnobanatski i Podunavski okrug, kao i teritoriju Grada Beograda.\nIzrazio je očekivanje da će to dati dodatni impuls intenziviranju i proširenju saradnje Srbije i Mađarske, a posebno u oblasti trgovine, investicija, turizma, kulture, obrazovanja, nauke i tehnologije.\n- Kroz rad i aktivnosti počasnog konzula u Beogradu unaprediće se i međusobno informisanje i pojačati veze dva naroda i kvalitet konzularne zaštite. Aktivnosti počasnog konzula će biti usmerene na dalji razvoj privrednih i kulturnih veza, posebno saradnju regiona i gradova dve države, a u interesu unapređenja međudržavnih odnosa i svestrane saradnje Srbije i Mađarske - rekao je Dačić.\nPodsetio je da Mađarska već ima dva konzulata u Srbiji, na čelu sa počasnim konzulima i to u Nišu od 2008. i u Kragujevcu od 2018. godine, čija konzularna područja obuhvataju upravne okruge kojima pripadaju.\nInstitucija počasnih konzula u Srbiji ima bogatu tradiciju i značaj u diplomatsko-konzularnim odnosima, naveo je Dačić.\n- Srbija danas ima 77 počasnih konzula u inostranstvu, a u Srbiji je otvoreno više od 20 konzulata na čelu sa počasnim konzulima. Pretežno su to predstavnici poslovnog sveta i biznisa, ali ima i uglednih advokata, profesora, lekara, kulturnih radnika, kao i pripadnika drugih profesija. Svi su oni po pravilu visokoobrazovane ličnosti, cenjene u svojim sredinama, koji su na dobrovoljnoj osnovi i sa najboljim namerama prihvatili da obavljaju ovu odgovornu funkciju - rekao je Dačić.


TotalCar.rs » FIAT: fabrike kooperanta u završnoj fazi\nFIAT: fabrike kooperanta u završnoj fazi\nFiat, Kragujevac, novo, Srbija\n1 komentara 9271 pregleda\nProizvodne hale četiri Fijatova kooperanta, koje se grade u slobodnoj carinskoj zoni „Grošnica” biće završene do sredine februara, a potom će uslediti montaža moderne opreme, izjavio je danas Tanjugu zamenik gradonačelnika Kragujevca Nebojša Zdravković.\nPodsetivši da su to kompanije „SIGIP” „HTL” „Promo magneto” i „Džonson kontrols”, Zdravković je rekao da su pri kraju i završni građevinski radovi na izgradnji proizvodnih hala još tri kooperanta koji su locirani u krugu fabrike ‘Fiat automobili Srbija’.\n„To su glavni kooperanti, iz prve linije dobavljača, koji će proizvoditi delove za nov model automobila čiji je radni naziv L-zero”, rekao je Zdravković i dodao „da su kooperanti već izabrali menadžere, i da je u toku testiranje zainteresovanih za poslove u proizvodnji”.\nPrema rečima Zdravkovića, Fiat automobili Srbija, pošto počne proizvodnju novog modela automobila, do kraja godine treba da uposli još oko 1.300 radnika, dok će kod sedam kooperantskih firmi iz prve linije dobavljača posao dobiti oko 2.000 radnika.\n„Očekuje se dolazak još dva ili tri Fijatova dobavljača koji treba da grade proizvodne hale”, rekao je Zdravković i istako da izgradnju tih proizvodnih hala finansiraju sami dobavljači.\nPodsetivši da strateški ugovor između Vlade Srbije i italijanskog „FIAT-a” predviđa da se u Srbiji proizvodi 80 odsto delova za nov model automobila, Zdravković je rekao da će dobavljači locirani u slobodnoj carinskoj zoni „Grošnica” – „Sigip” proizvoditi plastične i gumene delove, „HTL” točkove, „Promo magneto” otpreske za karoserije i sklopove, a „Džonson kontrols” sedišta.\nMenadžment fabrike „Fiat automobili Srbija” najavio je promociju novog modela automobila na sajmu u Ženevi, a njegovu proizvodnju u Kragujevcu, sa pet i sedam vrata, ovog leta.\nPrva epizoda novog Top Geara razočarala publiku\nOvo je maketa LaFerrari Spider modela\n“Menadžment fabrike „Fiat automobili Srbija” najavio je promociju novog modela automobila na sajmu u Ženevi, a njegovu proizvodnju u Kragujevcu, sa pet i sedam vrata, ovog leta. ”\nSa pet i sedan sedishta, nadam se da ste mislili…\nNemačko tužilaštvo se predomislilo u vezi Vinkterkorna


Vlada Republike Srpske utvrdila je danas Prijedlog zakona o izmjenama i dopunama Zakona o dječjoj zaštiti.\nProgramom ekonomskih reformi Republike Srpske za period 2018-2020. godine i Memorandumom zaključenim između Unije udruženja poslodavaca i Vlade Republike Srpske utvrđena je obaveza Vlade da u trogodišnjem periodu u cijelosti preuzme troškove naknada bruto plate poslodavcima, korisnicima refundacije naknade plate iz važećeg zakona.\nZakonom o dječjoj zaštiti poslodavcima, korisnicima prava u tekućoj godini refundirano je 80 odsto bruto plate nakon isplate naknade.\nOdredbama Prijedloga zakona o izmjenama i dopunama Zakona o dječijoj zaštiti propisano je novo rasterećenje poslodavaca i stvaranje boljih uslova za rad i poslovni ambijent.\nPredloženim odredbama ovog zakona poslodavcima, korisnicima prava na refundaciju, u narednoj godini biće vršena refundacija naknade pune bruto plate, nakon isplate radniku.\nOvakvim zakonskim rješenjem smanjiće se troškovi porodiljskog odsustva zaposlenih radnica za sve poslodavce.\nOvim zakonom je i izmijenjen uslov za ostvarivanje prava na materinski dodatak za sve nezaposlene porodilje, bez obzira na raniji radni status.\nAko je u vrijeme poroda porodilja nezaposlena i ima prebivalište u Republici Srpskoj najmanje godinu dana prije rođenja djeteta može ostvariti pravo na materinski dodatak.\nMladi kuvar iz Gacka\nVlada Republike Srpske utvrdila je danas Prijedlog zakona o izmjenama i dopunama Zakona o geološkim istraživanjima, kojim se stvaraju uslovi za jasnije definisanje načina njihovog izvođenja.\nPredloženim izmjenama stvara se i pozitivan ambijent budućim investitorima u oblasti geologije, saopšteno je iz Biroa Vlade Srpske za odnose sa javnošću.\nMeđu razlozima donošenja ovog akta navodi se i potpunije i preciznije definisanje pojedinih odredaba koje su se u periodu primjene Zakona pokazale kao neprecizne, čime će se znatno olakšati tumačenje i primjena zakona.\nNa sjednici je utvrđen i Prijedlog zakona o izmjenama i dopunama Zakona o Garantnom fondu Republike Srpske radi prilagođavanja njegovih poslovnih aktivnosti potrebama i uslovima tržišta s ciljem jačanja konkurentnosti privrednih društava, koje bi se ostvarilo poboljšanjem pristupa finansijskim sredstvima.\nvlada republike srpskematerinski dodatak\neTrebinje Ponedjeljak, 19.08.2019. Ponedjeljak, 19.08.2019.\nVišković zadovoljan radom Vlade, najavio sanaciju duga u zdravstvu\nNa krilima navijača do pobjede protiv Slobode\nDodik: Pričao sam sa Izetbegovićem, SDA želi “dogovor na dogovor”, a mi potpredsjednika FBiH (Video)


FOČA – Specijalizovane službe Civilne zaštite pokazale su danas u Foči, u vježbi „Drina 2018“, da su odlično obučene za intervencije u vanrednim situacijama i da raspolažu savremenom opremom za spasavanje. Na lijevoj obali Drine simulirane su saobraćajne nesreće-…\nFOČA – Opštinski Odsjek Civilne zaštite ojačan je u protekloj godini sa 200 mladih pripadnika jedinica opšte najmene u svim mjesnim zajednicama, istaknuto je danas u Foči na obilježavanju Međunarodnog dana Civilne zaštite – 1. marta. Šef opštinskog Odsjeka…\nNOVO GORAŽDE – Članovi Civilne zaštite iz Novog Goražda, sinoć su se vratili iz Bijeljine gdje su tri dana učestvovali u evakuaciji stanovništva iz poplavljenih područija, dostavljanju hrane i ostalih potrebština stanovništvu koje je ostalo poplavljeno u svojim kućama….\nROGATICA – Na sedam lokacija u Žepi kod Rogatice pojavile su se pukotine na zemljištu, a na prilazu tom mjestu kolovoz je ulegao u dužini od 200 metara, rečeno je Srni u Opštinskom štabu Civilne zaštite. Rukovodilac Štaba Milenko…


KON POJASNIO ODLUKU KRIZNOG ŠTABA: Otkrio o čemu se raspravljalo na sednici, oštre sankcije za kršenje mera | Novosti.RS\nDr Kon je za TV Prvu objasnio da je glavna rasprava na današnjoj sednici bila sankcionisanje onih koji krše mere koje su u Srbiji već uvedene.\n- To je najvažnije bilo danas, s tim da je jasno da se na dnevnom nivou prati situacija i da se na dnevnom nivou mora reagovati - kazao je on.\nNa pitanje koje su to zakonske mere, kaže da "ako imamo zabranu okupljanja preko 30 ljudi, kao meru, i zabranu rada posle 23 h, a imamo da se to krši radi se o tome da se mere ne sprovode. To nije pitanje za mene, već za sve nadležne koji se time bave".\nDošlo je, kako objašnjava, do relaksiranja i opuštanja kod dela javnosti, malog, ali veoma bučnog. Ali zdravstveni radnici koji se već mesecima bore protiv kovid-19 već polako postaju revoltirani kada vide da se neki mera ne pridržavaju.\n- Važno je da koristimo mere, da nosimo maske jer tamo gde su korištene pokazalo se da je došlo do smanjenja broja zaraženih - zaključio je dr Kon.


“VLASOTINAČKO MORE” NIKAD ČISTIJE – NovostiDana.rs\nVoda na kupalištu kod brane najčistija je ove u odnosu na poslednjih nekoliko godina – slažu se kupači na čuvenom “vlasotinačkom moru” koje predstavlja jedinstveno kupalište na jugu Srbije.\nU SRC Vlasina, koje gazduje kupalištem, kažu da je sezona počela 1.jula, a da su prethodno izvršene sve neophodne pripreme.\n-Zaključili smo ugovore sa spasiocima, njih četvorica sa licencom rade , Zavod za javno zdravlje Leskovac je kontrolisao kvalitet vode, a kao što vidite i vizuelno voda izgleda čistije nego svih prethodnih godina, što je delom rezultat i toga što je uzvodno na pet kilometara odavde vršeno čišćenje i uređenje korita – kaže direktor SRC Vlasina Dejan Čikić.\nSpasioci rade od 11 do 19 sati, prvi kupači obično dođu oko podneva, popodne je veća gužva, pa prema proceni ljudi iz sprotsko-rekrecionog centra bude ih između 500 i 1000 radnim danima, a vikendom svakako više od 1000 dnevno.\nU samom koritu reke trenutno se nalazi i mehanizacija u vidu kamiona i bagera. Rekom Vlasinom gazduju JP Srbijavode i ovo je redovno čišćenje korita od nanosa, kaže prvi čovek vlasotinačke opštine Zoran Todorović. On naglašava da Institut za vodoprivredu “Jaroslav Černi “radi projekat zaštite Vlasotinca od poplava, od tzv. Mandžinog potoka do nekadašnje fabrike “Besko” kojim je planirano potpuno uređenje i leve i desne obale i podizanje bedema kako bi se Vlasotince zaštitilo od eventualne poplave.\n-U sklopu tog projekta plan je da se izvrši i rekonstrukcija i automatizacija ove brane i da povećamo bezbednost kupača. Iako ovde postoji konopac kao granica do koje mogu da idu kupači, ima nesavesnih koji se kupaju pored savka koji ne dihtuje dobro i može doći do neželjenih posledica. Pored toga, urađen je urbanistički projekat celog ovog kompleksa, radićemo projekte u pet faza, obezbedićemo dozvole i konkurisaćemo gde god postoji mogućnost da dobijemo sredstva. Očekujem da u narednih četiri do pet godina ovo mesto izgleda još bolje – kaže predsednik opštine Zoran Todorović.\nA na to kako je nastalo popularno kupalište novinare je podsetio direktor SRC Vlasina Dejan Čikić. Brana je, naime, završena 1982 godine, cilj je bio da se obezbedi snabdevanje Vlasotinca i okoline vodom i to je funkcionisalo do katastrofalne poplave u junu 1988.godine, kada je delimično poremećen način vodosnabdevanja. Tako je posle izgrađena fabrika vode na 5km uzvodno i vodozahvat u Boljaru i onda je vodosnabdevanje počelo odatle. Međutim, brana je ostala i kupalište je ostalo, na zadovoljstvo Vlasotinčana i gostiju sa svih strana.\nUREĐENJE VODOTOKOVA DRUGOG REDA – ČIŠĆENJE KANALA\nNa teritoriji opštine Vlasotince u toku su radovi na regulaciji vodotokova drugog reda, odnosno čišćenje i uređenje kanala. Projektom vrednim 64 miliona dinara, čiji je investitor opština Vlasotince, a finansijer Kancelarija za upravljanje javnim ulaganjima Vlade Srbije, predviđeno je da se očisti sedam kanala.\n-Upitanju su Gložanski potok, Orašačka dolina, potoci Orašje-Batulovce, Ladovica-Batulovce-Stajkovce, Stajkovački potok, potok Kukavica-Batulovce i kanal uz put Leskovac-Vlasotince. Ukupna dužina kanala koji će ovim projektom biti očišćeni je 25 km. Izvođači, preduzeće HSV Vlasotince i kraljevačka firma “Zapadna Morava” uvedeni su posao 25.juna, a rok za završetak radova je 90 dana – kaže pomoćnik predsednika opštine Vlasotince Vladimir Kocić koji dodaje da je ovo deseti projekat koji opština Vlasotince realizuje preko pomenute kancelarije.\nKanali, inače, nisu čišćeni decenijama, voda je išla mimo njih i plavila domaćinstva i zasade, a često sprečavala i putnu komunikaciju. Pre nekoliko dana počeli su i radovi na izgradnji atmosferske kanalizacije u MZ Rosulja, vredni 65 miliona dinara.\n-Projakt će pomoći u sprečavanju štete od poplava. Mi smo , inače, kao lokalna samouprava, na brojnim sastancima u Vladi nakon poplava prethodnih godina stalno tražili sredstva da lečimo uzroke, a ne posledice poplava. Tako smo prethodne godine dobili novac za sanaciju mostova, obalnih oslonaca, izgradnju potpornih zidova i betonskih propusta, rekonstrukciju fekalne i izgradnju kišne kanalizacije u industrijskoj zoni u ukupnoj vrednosti od oko 50 miliona dinara – kaže predsednik vlasotinačke opštine Zoran Todorović.\nPovezano“VLASOTINAČKO MORE”, SRC Vlasina, Vlasotince


Krađa na vakcinama: Počelo rešavanje afera?\nSrbija, korupcija, ilustrativna fotografija\nNove korupcionaške afere u Srbiji su obelodanjene, ali među osumnjičenima i dalje nema onih koje obično nazivaju „krupne ribe“. Zbog nezakonite nabavke vakcina protiv novog gripa i malverzacija u „Putevima Srbije“ nekoliko osoba završilo je u zatvoru. Dok političari iz vlasti poručuju da je to obračun sa korupcijom, javnost se pita kako to da niko od njih nije odgovoran.\nU nabavci vakcina protiv gripa AH1N1 državni budžet oštećen je za oko 1.3 miliona evra jer su doze umesto 6,5 plaćane 8,5 evra, zbog čega je uhapšena Svetlana Vukajlović, bivša direktorka Republičkog zavoda za zdravstveno osiguranje, kao i direktori dve firme preko kojih je išla nabavka.\nZoran Stanković, ministar zdravlja Srbije, izjavio je da su u toku istrage u još osam javnosti nepoznatih slučajeva krupne korupcije u zdravstvu, i da očekuje da pravosuđe do kraja rasvetli aktuelnu aferu oko nabavke vakcina.\n„Ovo je početak rešavanja svih afera koje su se dugo pominjale u javnosti. Svakodnevno jedan broj ljudi radi po ovim pitanjima, i očekujem da će doprineti da svaki od tih slučajeva bude procesuiran.“\nMinistar Tomica Milosavljević na vakcinisanju, decembar 2009\nIako je na predlog ministra zdravlja Tomice Milosavljevića i njegovog resora, što je i predviđena procedura, u novembru 2009. vlada donela odluku o kupovini vakcina od proizvođača „Novartis“, on je kratko poručio da nema nikakve veze sa krađom.\nHapšenje troje osumnjičenih ministarka pravde Snežana Malović opisala je kao dokaz posvećenosti vlasti u borbi protiv korupcije.\n„Već je svima jasno da naš moto koji smo isticali, da niko nije zaštićen, više nije puka fraza već da ima konkretnu realizaciju.“\nAli kako se onda dogodilo da tadašnjem nadležnom ministru zbog afere „Svinjski grip“ ne budu stavljene lisice na ruke upitala se javnost, a odgovor bi možda mogao da bude u izjavi ministarke Malović da je direktorka RZZO Svetlana Vukajlović davala netačne informacije Tomici Milosavljeviću o nabavci vakcina, odnosno da ga je lagala.\nSedam stanova i 12 satova\nUz opasku da je nedopustivo iznošenje podataka iz istrage, sadašnji ministar zdravlja Zoran Stanković nije želeo direktno da procenjuje eventualnu odgovornost njegovog prethodnika, ali je ipak preneo neka svoja iskustva.\n„Pa ja sada u ministarstvu imam neke ljude koji me lažu. Svestan sam toga, ali se smejem... Jer kada sam došao na čelo Ministarstva zdravlja\n„Pa ja sada u ministarstvu imam neke ljude koji me lažu. Svestan sam toga, ali se smejem", kaže ministar Zoran Stanković.\nrekao sam da sve ono što je dobro uradili smo zajedno, a za sve ono što je loše ja sam kriv. Prema tome, i ako me neko lažno izveštava onda je to moj problem.“\nUz aferu sa vakcinama gotovo istovremeno stigla je vest o podzianju optužnice protiv bivšeg direktora javnog preduzeća "Putevi Srbije" Branka Jocića, koji se tereti da je zloupotrebio sredstva dobijena od Evropske banke namenjena izgradnji puteva i to javno preduzeće oštetio za 43 miliona dinara. Njemu je oduzeto i sedam stanova, kao i 12 basnoslovno skupih švajcarskih ručnih satova, što\nEU insistira na hapšenju "krupnih riba"\ngovori da je živeo na visokoj nozi, ali je i ovde ostalo pitanje ko mu je to omogućio.\nVerica Barać, predsednica Saveta za borbu protiv korupcije, kaže za naš program da su u oba slučaja, i Svetlane Vukajlović i Branka Jocića, nadležni ministri morali da znaju šta rade njihovi podredjeni, i da samo hapšenjem ljudi na nižim nivoima stvarno pitanje odgovornosti zapravo nije ni postavljeno.\n„Pitanje linije odgovornosti je presečeno na nekom nižem nivou. I mislim da ova hapšenja imaju za cilj da zaštite one važne koji su i do sada uvek bili nedodirljivi. A to su tajkuni i šefovi političkih stranaka, odnosno ljudi vrlo bliski njima.“\nSkrivanje iza odluka Vlade\nOno na šta ukazuju borci protiv korupcije, a za šta kao primer navode aferu sa vakcinama, su česti slučajevi da se mnogi ministri neretko kriju iza odluka ili zaključaka vlade, što je oprobani metod kojim se deli odgovornost.\nDraško Karadjinović, iz organizacije Lekari protiv korupcije, upozorava da bi bilo apsurdno da se krađa prilikom vakcina završi samo hapšenjem direktorke Zavoda za zdravstveno osiguranje.\nVakcina protiv H1N1, Beograd, decembar 2009\n„Hapšenjem Svetlane Vukajlović sada bi sva pažnja istražnih organa, ali i javnosti, trebalo da bude usmerena ka Ministarstvu zdravlja. Direktorka RZZO nije mogla sama da napravi taj nezakoniti tender. Iako je epidemija proglašena, potpuno je preskočena javna ustanova Institut za virusologiju Torlak. A komercijalnim preduzećima je dato da rade ovaj tender i da uzimaju proviziju. Znači da je već tu potpuno jasno da sve to nije moglo da se radi bez Ministarstva zdravlja.“\nVerica Barać zaključuje da ovi slučajevi samo pokazuju koliko je Srbija ogrezla u korupciji, i da će Evropska unija morati još više da insistira na hapšenju „krupnih riba“.\n„Bojim se da ovi slučajevi govore da u Srbiji nema istinske volje za borbu protiv korupcije. Mislim da su ove akcije, u kojima na žalost nema uhapšenih sa viših nivoa, diktirane političkim trenutkom, odnosno željom da se Briselu pokaže da se ovde vlast bori protiv korupcije. Da zaista postoji želja da se to čini, sve bi se radilo potpuno drugačije.“\nPosle afere „Svinjski grip“ ostalo je 600.000 vakcina čije uništavanje će država morati da plati, a zbog kradja u „Putevima Srbije“, drugim sličnim firmama, nameštenih tendera i korupcije Srbija i u 21. veku ima jednu od najlošijih mreža puteva u Evropi.


Naredna NAV radionica održaće se 12. novembra u prostorijama firme Extreme – Personal magazin\nNaredna NAV radionica biće održana 12. novembra 2009 godine u prostorijama firme Extreme u Beogradu, a ima za cilj upoznavanje zainteresovanih kompanija o funkcionalnostima rešenja, načinu licenciranja kao i procesu implementacije.\nKvalitetno izveštavanje je karakteristika ERP sistema, pa tako i NAV Express-a. Jednom unet podatak je dostupan u različitim delovima sistema u bilo kom trenutku. Sistem koji obezbeđuje kvalitetno izveštavanje, osim informacija i anliza o nečemu što se desilo, nudi mogućnosti planiranja, ali i uvida u ostvarenje plana, odnosno merenje odstupanja od plana.\n– Operativno izveštavanje\n– Izveštavanje u toku rada i dostupnost informacija\n– Definisanje kriterijuma za analizu\n– Kreiranje plana po različitim kriterijumima\n– Finansijske analize, anlize prodaje po postavljenim kriterijumima\n– Poređenje planiranih i ostvarenih rezultata\nNaredna NAV radionica održaće se 12. novembra u prostorijama firme Extreme was last modified: October 26th, 2009 by Redakcija\nERP sistemiExtremeNAV Expressradionica


Вучић: У „Бросеу“ ће радити 1.100 људи, плате вишеструко веће од просека\nHomeEkonomijaVučić: U „Broseu“ će raditi 1.100 ljudi, plate višestruko veće od proseka\nPredsednik Srbije Aleksandar Vučić izjavio je tokom posete novoj fabrici i istraživačko-razvojnom centru nemačkog „Brosea“, da je to jedna od najboljih kompanija koje smo uspeli da dovedemo da investiraju u Srbiji, kao i da će u njoj raditi 1.100 ljudi sa platama višestruko većim od proseka u našoj zemlji.\nAleksandar Vučić poručio je tokom posete nemačkom „Broseu“ u Pančevu da će ta fabrika doneti mnogo dobrog ne samo tom gradu već i celoj Srbiji, kao i da je ponosan na ne malu pomoć koju je država izdvojila za tu investiciju.\nPredsednik je u obraćanju rekao da tu trenutno radi više od 350 radnika, a da će ih biti ukupno 1.100 i da je ta investicija vredna 180 miliona evra.\n„Verujemo da će izvoz biti godišnje gotovo 500 milona evra do 2025, kada se sve završi. Ovo je velika stvar za Pančevo, ceo Banat, Beograd, ali i celu Srbiju. Kako ‘Brose’ izgleda, to je neverovatno šta rade, izgleda nadrealno“, naveo je Vučić.\nRekao je da će 41 odsto zaposlenih biti inženjeri, a čak 46 odsto njih sa visokom stručnom spremom, kao i da će „Brose“ najviše ljudi zaposliti iz Pančeva, Beograda i drugih gradova.\nKako je rekao, kada nemački investitori negde dođu oni tu ostanu dugoročno, a dolazak „Brosea“ je fantastična stvar za Srbiju.\n„Ovo je jedna od apsolutno najboljih kompanija i fabrka koje smo doveli“, istakao je Vučić.\n„Država nije malo pomogla i ponosan sam na tu pomoć. Vama radnici želim da poručim da dugo radite u ‘Broseu’, da se usavršavate i budete zadovoljni, kao i da imate sigurnu budućnost u našoj Srbiji“, poručio je Vučić.\n„Biće Pančevo jedno od najboljih mesta za život“\nVučić je razgovarao sa radnicima i upoznao se sa procesom proizvodnje „Brosea“ u Pančevu. Poručio je da je Pančevo grad u narastanju i da će, zahvaljujući svim investicijama biti jedno od najboljih mesta za život u Srbiji.\n„Pančevo je grad u narastanju koji će dobiti mnogo i biće jedan od najuspešnijih mesta u Srbiji. Imati Brose, rešeno pitanje Petrohemije…“, rekao je predsednik.\nOn je dodao da „Petrohemiji“ ide dobro, da je na računu kompanije sada 11 milijardi dinara, odnosno 90 miliona evra, i da danas ne postoji problem u tom smislu, ali da problemi mogu da se jave ubuduće i da je zato potreban strateški partner.\n„Jer vam dođe drugačiji talas, a čudna je konjuktura u poslovima petrohenije. Zato je važno da sa Rusima taj dogovor završimo i onda su Pančevci najveći deo problema rešili“, rekao je Vučić i dodao da će, samim tim, grad imati novca za lokalnu infrastrukturu, puteve, kanazliaciju, vodovod.\n„Biće Pančevo jedno od najboljih mesta za život zahvaljujući investicijama. A, da se to poredi sa periodom kada je sve zatvarano… nema mnogo smisla i misilim da to ljudi znaju“, rekao je Vučić.\nVučić je prerthodno, po dolasku u „Brose“, održao sastanak sa rukovodstvom kompanije.\nStrakoš: Fabrika Brose izgrađena u rekordnom roku\nDirektor kompanije „Brose“ Srbija Roman Strakoš zahvalio je Vladi Srbije, izvršnom potpredsedniku kompanije Brose Urlihu Špangleru i svim zaposlenima u novoj fabrici u Pančevu na pomoći u realizaciji investicije u pančevačkoj Severnoj poslovnoj zoni.\n„Brose“ je od marta 2020. do jula ove godine izgradio proizvodnu halu i istraživačko-razvojni centar površine 60.000 kvadratnih metara u kome 350 zaposlenih proizvodi elektromotore za automobilske hladnjake i elektroniku za auto-industriju.\n„Brose“ namerava da investicioni ciklus u Pančevu završi do 2025. godine, kada će imati ukuono 1.100 radnika i godišnji promet od 440 miliona evra.\n„Brose“ se odlučio za lokaciju u Pančevu zbog toga što je to razvijen industrijski grad u kome postoji veliki broj kvalifikovanih stručnjaka, a u obližnjem Beogradu i Novom Sadu renomirani univerziteti sa kojima kompanija želi da sarađuje.\nHrvatska ograničila cenu benzina i dizela


Beta 24. juna 2022. 08:15\nBeogradski dnevni listovi na naslovnim stranama današnjih izdanja pišu o samitu EU – Zapadni Balkan u Briselu, odlaganju glasanja na ponovljenim izborima u Velikom Trnovcu, bivšem ministru unutrašnjih poslova a sada ministru odbrane Nebojši Stefanoviću i bivšoj državnoj sekretarki ministarstva unutrašnjih poslova Dijani Hrkalović.\nALO – List navodi da je policija sprečila novu mafijašku likvidaciju „Sprečena osveta škaljaraca“.\nBLIC – „Neće biti evakuacije na maloj maturi“, o potencijalnim lažnim dojavama koje bi mogle da stignu u škole u vreme završnih ispita. O samitu EU-Zapadni Balkan u tekstu „Kažite da li nas uopšte želite u EU“.\nVEČERNJE NOVOSTI – Nakon održanog samita EU-Zapadni Balkan, list piše „Balkan ni korak bliže EU“. „Četvrto glasanje puklo zbog svadje i lažne bombe“ – o ponavljanju izbora u Velikom Trnovcu. „Si Djinping protiv sankcija“, piše list o skupu zemalja BRIKS-a.\nDANAS – Nakon poziva radnicima kragujevačkog „Fijata“ na sastanak sa predsednikom Srbije, list piše „Slučaj Fijat: Vučić čovek koji sve rešava“. Nakon uložene žalbe dela opozicije na regularnost izbora novog gradonačelnika Beograda, advokat Rodoljub Šapić poručuje „Pravosudje bi trebalo da poništi odluku o imenovanju Šapića“.\nINFORMER – List upozorava na propise u zemljama u kojima letuju gradjani Srbije „Grci skidaju tablice za bacanje opušaka iz kola, kazna za nevezani pojas 350 evra!“.\nKURIR – „Čvrsto“, list piše o stavu predsednika Srbije Aleksandra Vučića na samitu EU – Zapadni Balkan. „Ispitivanje“ – o pozivu za davanje izjave u policiji aktuelnog ministra odbrane Nebojše Stefanovića i bivše državne sekretarke u Ministarstvu unutrašnjih poslova Dijane Hrkalović, zbog medjusobnih optužbi u medijima.\nNOVA – „Žrtvovali vojnika i oca dvoje dece zbog reklame vlasti“, povodom godišnjice smrti vojnika na vojoj vežbi na Pešteru. U intervjuu za list bivši ambasador Srbije u SAD Milan St. Protić ocenjuje „Sitnurija koja se kune u Putina nije srpska opozicija“.\nPOLITIKA – „Stefanović i Hrkalovićeva pozvani na razgovor u SUK“, o pozivu ministru i bivšoj državnoj sekretarki da daju izjave u svojstvu gradajana u Sektoru unutrašnje kontrole (SUK) MUP-a. List prenosi izjavu predsednika Srbije Aleksandra Vučića nakon samita u Briselu „Biće bolje u decembru“.\nSRPSKI TELEGRAF – O dešavanjima u opoziciji „Ćuta čisti Djilasa i opoziciju“.


Izložba Ljubice Jocić Knežević u Muzeju primenjene umetnosti - Moja Srbija\n4 – 28. septembar 2021.\nKustoskinja izložbe: Jelena Popović\nSamostalna izložba keramičarke i vanredne profesorke na Fakultetu primenjenih umetnosti u Beogradu, dr um. Ljubice Jocić Knežević Antimaterija organizovana je u okviru Salona savremene primenjene umetnosti MPU. Izložba predstavlja nastavak istraživanja koja se nadovezuju na umetnički doktorski projekat završen 2018, ali i na faze u radu koje su mu prethodile. Ispitujući granice između keramičke umetnosti i dizajna, a u kontekstu savremenih tehničkih i tehnoloških dostignuća, izložba Antimaterija sublimira sva dosadašnja istraživanja i povezuje ih sa novim radovima koji su nastali 2021. godine. Postavka nastoji da ukaže na hronološko i tematsko ishodište umetničkog eksperimenta sa porcelanom, rušeći tradicionalan pristup keramici. Isprepletane i dinamične strukture, apstraktne forme, kontrasti crnog i belog porcelana, stvaraju prefinjene i elegantne radove autentičnog umetničkog rukopisa. Koristeći različita sredstva prezentacije, svi segmenti izložbe se nadograđuju, a sve u cilju izuzetno slojevitih poruka koje šalju. Ovi radovi se mogu čitati kao reakcija na globalizam i društveno otuđenje savremenog digitalnog doba. S jedne strane, oni predstavljaju kritiku savremenog društva, a sa druge ga slave ukazujući na neminovnost njegovih promena. Izložba je inspirisana i istraživanjima antimaterije, dualiteta i kontrasta između dobrog i lošeg, pozitivnog i negativnog, sklada i nesklada.\n« Filmski program DKSG-a: Čovek nije tica\nSutra počinje prodaja festivalskih ulaznica za EXIT 2022 »


Slovaci u regiji Nitra ne mogu na posao bez negativnog testa\nTanjug 5. januara 2021. 22:31\nBRATISLAVA – Slovacima u centralnoj regiji Nitre u toj zemlji neće biti dozvoljeno da rade ukoliko nemaju negativan test na korona virus, jer je glavna bolnica u toj oblasti preplavljena pacijentima sa kovidom i broj smrtnih slučajeva visok, saopštili su danas zvaničnici.\nSrednjoevropska država sa 5,5 miliona stanovnika zabeležila je poslednjih dana rekordan broj novih slučajeva i hospitalizacija, u kojima je od ponedeljka u bolnicama bilo 3.146 ljudi, uprkos delimičnoj nacionalnoj blokadi.\nZa oko 160.000 ljudi iz regiona Nitra od ponedeljka neće biti dozvoljeno da prisustvuju poslu bez negativnog testa, rekao je slovački premijer Igor Matovič na konferenciji za novinare.\n„Situacija u Nitri je toliko dramatična da samo dobrovoljno testiranje ne bi bilo dovoljno. Ovo je bolji način da zaštitimo radnike, kompanije i zdravlje ljudi“, rekao je Matovič.\nSlovačka je ograničila kretanje ljudi na neophodna radna putovanja, kupovinu i šetnje prirodom unutar svog okruga, ali broj novih slučajeva je i dalje visok, a oko 10.000 otkriveno je u ponedeljak putem PCR testova i testiranja antigena.


Četiri stranice koje su potresle Vašington - Sputnjik Srbija\n00:38 29 Maj 2020\nČetiri stranice koje su potresle Vašington\n22:30 04.02.2018 (osveženo 17:36 05.02.2018) Preuzmite kraći link\nKada je, 4. marta prošle godine, američki predsednik Donald Tramp na Tviteru ustvrdio da ga je njegov prethodnik Barak Obama prisluškivao, bio je izložen bezmalo opštem podsmehu. Sada, 11 meseci kasnije, niko mu se više ne smeje. U vašingtonskoj močvari zavladala je panika.\nU središtu pažnje je dokument od četiri stranice kongresmena Devina Nunjeza, poverljivi izveštaj kongresnog Odbora za kontrolu bezbednosnih i obaveštajnih službi o istrazi koju FBI vodi protiv Trampa i njegovih saradnika zbog navodne pomoći koju je Rusija pružila Trampu da bi pobedio na izborima. Ta istraga, kao što je poznato, ni posle više od godinu dana nije proizvela ni jedan jedini dokaz, a sada se pod istragom nalaze sami istražitelji i njihovi nalogodavci. U najkraćem, optužba glasi da su se vlast u Vašingtonu i državni bezbednosni aparat — Barak Obama, Hilari Klinton, FBI i Ministarstvo pravde — urotili protiv opozicionog kandidata Trampa kako bi sprečili njegov izbor, što je nastavljeno i posle njegove neočekivane pobede kako bi bio opstruisan njegov predsednički mandat. A početni nalog za prisluškivanje Trampove kampanje pribavljen je na osnovu dokazano lažnog Stilovog dosijea o Trampu, dosijea koji je sastavio bivši agent britanskog MI6 Kristofer Stil, a koji je naručila i platila kampanja Hilari Klinton kako bi „dokazala“ da Rusi ucenjuju Trampa i da je on njihov pion.\nO dokumentu koji potresa Vašington i ratu američkog predsednika sa sopstvenim državnim aparatom u „Novom Sputnjik poretku“ govorili su novinar Siniša Ljepojević i Stevan Gajić, saradnik Instituta za evropske studije.\n„U Americi već izvesno vreme traje ’građanski rat‘ među elitama koje su se podelile na dva tabora. Na jedan koji veruje da Amerika mora da prekine s dosadašnjom politikom i da se okrene sebi, i drugi koji živi od dosadašnje američke politike“, objašnjava Siniša Ljepojević. „To je i suština ovog sukoba između Trampove administracije i onog dela elite koji oličavaju bivša administracija i Klintonovi, a koji živi od američkih ratova.“\nTaj svojevrsni građanski rat prelio se i na stanovništvo, dodaje Stevan Gajić, „do te mere da više ne postoji nacionalni konsenzus oko toga šta su američke vrednosti i šta znači biti Amerikanac. Sadašnja pukotina u društvu još je dublja nego u vreme Vijetnamskog rata i ne vidim način da se ona zaceli.“\nIzveštaj kongresmena Nunjeza o dosluhu FBI i kampanje Klintonovih ovu podelu kao da čini još i dubljom. Trampove pristalice, naime, očekuju da će se iskonstruisana afera „Rusijagejt“ pretvoriti u afere „Obamagejt“ i „FBI-gejt“ koje će biti ozbiljnije i od afere „Votergejt“ koja je srušila Ričarda Niksona, dok, s druge strane, Trampovi protivnici tvrde da je reč o pokušaju opstrukcije istrage specijalnog tužioca Roberta Malera protiv Trampa i „zaveri republikanaca protiv FBI“, kako tvrdi „Njujork tajms“.\n„Ovo jeste Trampov protivudar, i to prilično uspešan“, komentariše Stevan Gajić, naglašavajući da optužbe republikanaca deluju ubedljivije od tvrdnji demokrata. „On je uspeo da preživi prvu godinu i sada će mu, iako se borba nastavlja i verovatno će trajati tokom čitavog mandata, biti nešto lakše.“\nDemokrate su se, inače, snažno opirale objavljivanju poverljivog kongresnog izveštaja, a Džulijan Asanž, osnivač „Vikiliksa“, ocenio je da ih to čini poprilično sumnjivim.\nTramp optužio Klintonovu za zaveru sa FBI i Rusijom\n„Nedužno objašnjenje za ovakav stav Demokratske partije zaista ne postoji. Jednostavno, sistem koji su gradili sada postaje ogoljen“, kaže Gajić i ukazuje na problem postojanja otuđenih centara moći koji predstavljaju opasnost i za Ameriku i za čitav svet.\nS tim u vezi, ne protive se samo demokrate objavljivanju Nunjezovog izveštaja, nego to otvoreno čine i FBI i Ministarstvo pravde, a Asocijacija agenata FBI i javno je podržala svog direktora Kristofera Vreja u njegovom, takođe javnom, protivljenju odluci Bele kuće da objavi izveštaj.\n„FBI je već saopštio da izveštaj nije tačan, predstavljajući sebe kao vrhunski autoritet, iako se upravo oni sad nalaze pod optužbama. Međutim, činjenica je da je zamenik direktora FBI Endru Makejb iznenada podneo ostavku“, ukazuje Siniša Ljepojević.\nRepublikanski kongresmen Džef Dankan tvrdi da će izveštaj „iz korena uzdrmati FBI“ i da će „pokazati da je agencija upotrebljena kao oružje protiv političkih protivnika od strane Obame, Klintonove i Demokratske partije“.\n„Teško je prognozirati, ali, ako se ovaj rat nastavi, mislim da će Tramp učiniti sve da ova istraga postupanja FBI bude uspešna“, previđa Gajić. „Ako on suštinski zadobije kontrolu nad bezbednosnim aparatom, a kasnije i nad diplomatijom, moći ćemo da vidimo kakvi će biti rezultati njegove vladavine.“\nHvala Trampu — Rusija više nije strašna kao ebola\nSputnjikovi sagovornici, međutim, ne očekuju da će eventualna Trampova pobeda u ovom unutrašnjem sukobu doneti i promenu američke spoljne politike.\n„Tramp će iz ove borbe izaći kao pobednik, ali politika prema Rusiji ostaće ista, zato što osnovu zaoštravanja odnosa s Rusijom predstavlja kontrola nad Evropom. Bez zaoštravanja odnosa s Rusijom Amerika ne može da kontroliše Evropu, a ta joj kontrola već izvesno vreme izmiče“, kaže Ljepojević.\nGajić: „Zbog optužbi da je ruski čovek, Tramp je sve vreme prinuđen da dokazuje suprotno, sve i ako bi on lično možda i želeo nešto drugo. Mislim da se politika prema Rusiji neće promeniti i nastaviće se s politikom konfrontacije, iako će na određenim poljima i sarađivati.“\nKakav god pravac uzeli i američka spoljna politika i tekući sukob u Vašingtonu, teško je oteti se utisku — nakon otkrića Edvarda Snoudena o masovnom nadzoru američkih obaveštajnih službi nad građanima Amerike, nalik na tehnološki unapređeni istočnonemački Štazi, i sada otkrivene zavere protiv demokratski izražene volje tih građana na predsedničkim izborima — da je američki globalni imidž „svetionika demokratije“ pretrpeo nepopravljivi udarac.\nZaključuje Siniša Ljepojević: „Sve to govori o jednoj izuzetno dubokoj krizi političkog sistema, čak i o raspadu sistema, i teško je predvideti kako će se iz toga izaći, a plašim se da bi moglo da dođe i do sukoba unutar Amerike.“\numešanost, Donald Tramp, FBI, izbori, Svet


Hospitalizovani zvaničnici CIK-a nisu zarazno bolesni\n► Hospitalizovani zvaničnici CIK-a nisu zarazno bolesni\nMedicinske analize u slučaju 11 hospitalizovanih zvaničnika Centralne izborne komisije Kosova zbog alergije nakon kontakta sa kovertama koje su dopremljene iz centralne Srbije pokazale su da se ne radi o zaraznoj bolesti, dok će koverte biti analizirane izvan Kosova, saopšteno je danas iz Državnog tužilaštva i KBCK.\nGlavni tužilac Osnovnog tužilaštva u Prištini Kujtim Muniši je danas izjavio da je odlučeno da se analiza koverata sa glasačkim listićima iz Srbije uradi van Kosova.\nPo njemu je još uvek rano govoriti o uzrocima koji su doveli do alergije, ali je, kako je rekao, tužilaštvo preduzelo sve potrebne istražne radnje.\n"Analize treba da se urade van zemlje zato što nemamo laboratoriju koja radi tako detaljne analize, kako se sada traži", naveo je Muniši i dodao da se trenutno radi na identifikaciji ustanove gde će se analize obaviti.\nIstovremeno, na zajedničkoj konferenciji za novinare vršilaca dužnosti direktora Infektivne klinike Kosova Lindite Beriša, direktora Kliničko bolničkog centra Basri Sejdija i direktora Nacionalnog instituta za javno zdravlje Kosova Nasera Ramadanija rečeno je da rezultati analiza 11 osoba koje su smeštene na Infektivnoj klinici u Prištini pokazali su da nema zaraznog sindroma, a ostale analize koje se tiču izvora trovanja pitanje su forenzike.\n"Na osnovu rezultata iz uzetih briseva, isključuje se mogućnost da se radi o nekoj zaraznoj bolesti. Sve laboratorijske analize iz biohemijskog instituta su u normalnim vrednostima, dok i brisevi isključuju mogućnost nekog zaraznog sindroma", kazala je Beriša.\nOna je dodala da je ta klinika radila na analizi zaraznih uzročnika, dok se na "ostale rezultate čeka".\nDirektor Nacionalnog instituta za javno zdravlje Kosova Naser Ramadani kazao je da kada su u nedelju tretirani pacijenti, odmah su poslati i uzorci na laboratorijsku analizu.\n"Ostale analize van medicinskog domena, faktički infektivne klinike, a koje se tiču izvora trovanja su u nadležnosti ostalih relevantnih institucija, odnosno forenzike", kazao je Ramadani.\nInače, svi pacijenti se osećaju dobro, i očekuje se da nakon 24 sata izađu iz bolnice.\nPredsednik Kosova Hašim Tači je prethodno na sastanku sa predsednicom Centralne Izborne komisije (CIK) Valjdete Daka, Državnim tužiocem Kosova Aleksandram Ljumezijem i direktorom Kosovske obaveštajne agencije Špendom Mađunijem, saopštio da će ispitivanja u slučaju trovanja verifikatora glasova obaviti kosovski i međunarodni stručnjaci.\nU međuvremenu, 15.500 glasova iz dijaspore, koji su zajedno sa glasovima iz centralne Srbije bili u prostorijama Ministarstva infrastrukture, prebačeno je u Centar za prebrojavanje, dok će glasovi iz Srbije ostati u zgradi Ministarstva.\nKako je rečeno, radi se o 3.700 koverti iz centralne Srbije.


Donji deo trenerke za dečake - Sportska prodavnica Intersport | Intersport\nDonji deo trenerke za dečake i devojčice\nFUNKCIONALNA ODEĆA ZA DECU\nSvakom roditelju je poznato koliko su deca puna energije, stalno su u pokretu i igri i vole da se bave različitim fizičkim aktivnostima. Zbog toga je važno da njihova odeća bude prilagođena njihovim dnevnim aktivnostima i da bude u funkciji njihove udobnosti. Uživanje deteta u igri i sportu je u velikoj meri uslovljena pravilnim izborom odeće. Potrebno je da odeća bude funkcionalna i da zadovoljava mnoge potrebe deteta, kao što je udobnost, lako oblačenje, sloboda pokreta. Da bi se to postiglo odeća treba da bude izrađena od kvalitetnog materijala koji je prijatan na dodir, mekan, elastičan i ne iritira osetljivu kožu deteta. Najčešće su materijali za izradu dečije odeće izrađeni od pamuka sa dodatkom elastina ili od kvalitetnih tehničkim materijala, koji omogućavaju brzo sušenje i uklanjanje vlage. Odeća treba da bude dizajnirana tako da bude udobna i da omogući slobodu pokreta. Da bi što duže trajala potrebno je da su materijali kvalitetni i izdržljivi. Pored adekvatne odeće potrebno je i da dečija obuća bude prilagođena nameni. Razlikuje se dečija obuća za slobodno vreme od obuće za sportske aktivnosti. Veću pažnju treba posvetiti izboru obuće za sportske aktivnosti, jer se za svaki sport posebno dizajnira patika koja omogućava podršku i sigurnost.\nSa izborom udobne dečije trenerke za sport i slobodno vreme se ne može pogrešiti. Za sportske aktivnosti je važno da material bude tehnološki napredan i da omogući prozračnost, brzo sušenje i eliminisanje vlage. Za slobodno vreme donji deo trenerke za dečake i devojčice može biti izrađen i od prirodnih materijala. Modeli dečije trenerke svetski poznatih sportskih brendova imaju funkcionalan kroj, praktične džepove, udobne ranfle, rajsferšlus u donjem delu za lakše oblačenje. Donji deo trenerke za dečake i devojčice ima udoban i elastičan pojas, koji se individualno podešava. Iako su donji delovi trenerke namenjeni za decu, po dezenu se ne razlikuju od trenerki za odrasle. Ukrašeni su sa logotipima poznatih sportskih brendova.\nAko vas zanima gde možete naći najveći asortiman dečijih trenerki i donjih delova, posetite Intersport prodavnice, koje možete naći u Beogradu i mnogim gradovima širom Srbije ili posetite Intersport web prodajnu stranicu. U njihovoj velikoj ponudi se nalazi odeća i obuća koja je namenjena za razne sportove, trening i planinarenje sa jedne strane ili prijatne šetnje i druge slobodne aktivnosti. Odeću i obuću odlikuje uvek odličan kvalitet i dizajn, ponuda je uvek velika, aktuelna i moderna, a pristupačne cene, mogućnosti plaćanja i uvek aktuelne akcije, su tu zbog vas i vašeg zadovoljstva.


Ferari proslavio 70. rođendan | Novine Toronto\nFerari proslavio 70. rođendan\nItalijanska kompanija Ferari, poznata po automobilima vrednim više miliona evra, kao i po trkačkim vozilima, prošlog vikenda je proslavila 70. rođendan.\nTri dana slavlja, najpre u Milanu, gde se okupilo oko 500 vozila, zatim u Modeni i najzad u Maranelu, rodnom mestu Ferarija gde su bili prisutni probrani gosti.\nU "ferariju" ima "magije koju proizvodi buka". Verže je naveo da je "imati 'ferari' i biti viđen u njemu deo igre".\nTek posle rata, 1947, je prvi model, "ferari 125 S", izašao iz fabrike u Maranelu i provozao nekoliko krugova ulicama Modene.\nTi automobili su predodređeni za "srećnu nekolicinu", spremnu da izdvoji od 150.000 do više od milion evra, u slučajevima ograničenih serija. I treba biti strpljiv - prošle godine je šef Ferarija Serđo Markione rekao da mu je trebalo tri godine da zaradi za "ferari 488".\nNa trkačkim stazama Formule jedan, Ferari je među najstarijim učesnicima, a za 70. rođendan može dobiti najlepši poklon ako Nemac Sebastijan Fetel osvoji titulu ispred Britanca Luisa Hamiltona u "mercedesu".


Donald Tramp junior govori na republikanskoj nacionalnoj konvenciji 24. avgusta 2020.\nTramp junior je testiran pozitivan početkom nedelje i nalazi se u "karantinu u svojoj vikendici od kada je dobio rezultat", naveo je portparol.\n"Do sada apsolutno nije imao simptome i prati sve smernice koje preporučuju lekari u slučaju Kovida 19".\nMlađi Đulijani, koji se 2017. godine pridružio Kancelariji za odnose sa javnošću i unutarvladine poslove Bele kuće, rekao je na Tviteru da "oseća blage simptome i sledi sve odgovarajuće protokole, što uključuje karantin i obaveštavanje osoba sa kojima je bio u kontaktu."\nDžena Elis, još jedna članica Trampovog pravnog tima koja je govorila na konferenciji za novinare saopštila je preko Tvitera u petak da su ona i Rudi Đulijani "oboje testirani negativni na Kovid-19". Ceo pravni tim će nastaviti da sledi preporuke i protokole naših lekara, dodala je Elis.


You are at:Home»Prethodna izdanja»2008»21-22»Logika postignuća: Utisak ispred rezultata\nSa promenom ekonomskih i društvenih prilika na kraju XX veka, kult štedljivosti, radinosti i društvene koristi, karakterističan za “industrijsko doba” biva potisnut u korist nove logike postignuća u čijem centru je ne samo uticaj na druge, nego i novac kao merljiv pokazatelj.\nApostoli novog doba i proroci pozitivnog mišljenja sa omalovažavanjem odbacuju kult rada, hvaleći želju za novcem kojom se bespoštedno amalgamiraju kategorije uspeha i publiciteta. Šta više, tip moćnog poslovnog čoveka ili industrijalca koji živi povučeno, iz senke povlačeći poteze kojima upravlja svojom imperijom, ustupio je pred svojevrsnom obavezom “izložljivosti” koja uz asistenciju medija permanentno organizuje spektakularizaciju stvarnosti.\nVeštine nove profesije “odnosa sa javnošću”, ne samo da su orijentisanje na “ambalažiranje” ličnosti prodajući ih kao konzervu ili kutiju keksa, već ciljajući na strategije dodvoravanja “relevantnoj publici”, uspostavljaju zavođenje kao novi i obavezujući komunikativni kôd. Ne više učinak rada, nikako rezultati, već samo utisak koji se ostavlja na druge. Vertikalna pokretljivost u korporativnim uslovima sve manje zavisi od rada, a sve više od komunikativnih veština, pa cilj karijere u korporaciji prati promenu od usmerenosti na zadatak na sve otvorenije nadziranje pokreta drugih igrača.\nBazični preobražaj mita o uspehu temelji se najpre na promeni naglaska sa kapitalističke proizvodnje na potrošnju, odnosno na rast velikih birokratsko-korporativnih sistema, čime se renovira strategija “suparničke saradnje” i prelaz od “autonomne” ka “heteronomnoj” jedinki. Težnja da se svakom vrstom manipulacije, pa čak i emocionalnom, stekne takmičarska prednost obeležava ne samo lične odnose, već i odnose na radnom mestu, konstituišući komunikativnu podlogu savremenog društva. Apoteoza individualizma, za koju je De Sad smatrao da predstavlja vrhunac revolucije vlasničkih odnosa, demistifikovala je u svom najradikalnijem vidu seksualne utopije, dominantno načelo opšte razmenjivosti na tržištu kapitala.\nU tom procesu, fantazam potrošnje, kao konstitutivan za oblikovanje ličnog identiteta, transformiše i samu prirodu reklame kao operativnog komunikativnog sistema masovnog društva. Kao instrument kapitala, reklama prestaje da bude samo njegov agent, i na meta-nivou postaje producent sopstvenog proizvoda –večito nezadovoljnog, nespokojnog i dosadom mučenog potrošača. Štaviše, podstičući uz pomoć permanentne smene modnih trendova “filozofiju uzaludnosti”, reklama i samo otuđenje pretvara u robu, nudeći potrošnju kao univerzalni lek. Ekonomska ortodoksnost, potpomognuta retorikom reklame, kategoriju istine zamenjuje kategorijom uverljivosti, prevodeći strategiju simulacije iz domena ludičkog, u domen svakodnevne prakse.\nAko se prihvati teza nekih teoretičara da borba za priznavanje neće iščeznuti, nego da se privatizuje ispoljavajući se prevashodno u intimnom saobraćanju, budući da se transistorizuje i postaje sve manje takmičarska, a sve više estetska, erotska i afektivna, izgleda da ona samo ograničeno važi. Jer bez obzira na univerzalnu želju da se dopada, da se zavodi, da se bude slušan, prihvaćen, zaštićen i voljen, javna scena i individualno ponašanje, ma kako pacifikovani narcističkom samoobuzetošću, nisu obeleženi opadanjem agresivnosti i slabljenjem dinamike dominacije i potčinjenosti. Naprotiv. Oni samo dobijaju novu formu jednog prećutnog imperativa trendova, artikulisanog preko poruka koje se medijski objavljuju i suptilno reprodukuju.\nAko se ovome doda i “novogovor” savremene kulture, u kojem kategorija “lidera”, upotrebljiva od obdaništa, preko profesionalnog okruženja, pa čak i do staračkih domova, onda ona predstavljajući svojevrsni amblem vladajućih komunikativnih kôdova, otvara pitanje: ko će pripadati “sledbenicima”, ako svi postanemo lideri?


NOVA FRKA U MILANU Braći Donaruma pukao film zbog dolaska Reine\nNa pomolu je nova sapunica na relaciji izmedju Đanluiđija Donarume i fudbalskog kluba Milan jer talentovani golman, revoltiran transferom Pepea Reine, razmatra da napusti slavnu ekipu na kraju sezone.\nRoso-neri su dolaskom Reine, koji je zakazan za jul bez obeštećenja kada mu ističe ugovor sa Napolijem, naljutio porodicu Donaruma jer ugrožava poziciju Đanluiđijevog brata Antonija, piše Korijere delo Sport.\nSportski direktor Masimo Mirabeli odlučio je da dovede Reinu uprkos dogovoru talentovanog golmana i kluba, prilikom produžetka ugovora, da Antonio bude rezervna opcija bratu i tako izazvao revolt njegove porodice, najviše oca Alfonsa.\nĐanluiđi Donaruma razmišlja da ode na leto, na čemu insistira i njegov menadžer Mino Rajola koji će pokušati Pari Sen Žermen da natera da ponudi najmanje 60 miliona evra.\nMilan bi, u slučaju da reprezentativac ode, Reinu promovisao u prvog čuvara mreže, dok bi vratio talentovanog Alesandra Plicarija iz drugoligaša Ternane.\nPROBLEMI ZA MILAN Donaruma odbio Juventus, ali možda ode već u januaru\nSAGA Donaruma se zaleteo: Milan ga pušta, ali nema ko da ga kupi\nDONARUMA ĆE OVO PAMTITI VEČNO Bufon pokazao koliko je veliki /VIDEO/\nNAPUŠTA NAPOLI Pepe Reina ide u Milan, ne smeta mu da bude rezerva\nParlament odbio predlog za referendum o Marakeškom sporazumu\nPRIVEDENI MAJKA, OTAC I BRAĆA NAPADAČA Francuska policija i dalje traga za muškarcem koji je sproveo MASAKR U STRAZBURU\nALBANCI ISPISALI "UČK" NA OSNOVNOJ ŠKOLI Direktor obrazovne ustanove u Lipljanu: Bilo je incidenata, ali ovo je prvi koji se dogodio usred dana


Predstavnici opštine Obrenovac obišli radove na izgradnji puteva u mesnoj zajednici Ušće - Beogradski Portal\nU toku je realizacija projekta ”Put do svake kuće”. Građevinske mašine angažovane na izgradnji saobraćajnica, mogu se primetiti širom opštine. Juče su predstavnici opštine Obrenovac obišli mesnu zajednicu Ušće, gde je u toku izgradnja 17 putnih deonica, ukupne dužine 4 kilometra. Predsednik Gradske opštine Obrenovac Miroslav Čučković sa saradnicima obišao je put ka Lelićima, gde se obavljaju radovi na asfaltiranju.\nDirektor Javnog preuzeća za izgradnju Obrenovca Slavko Berić naveo je, da će biti asfaltirano 1080 metara puta ka Lelićima u mesnoj zajednici Ušće .\n– Što se tiče mesne zajednice Ušće, uradićemo još 3,5 kilometara puteva – rekao je Berić i dodao da se pored ovih radova u mesnoj zajednici Ušće, obavljaju i građevinski radovi na izgradnji putne infrastrukture u mesnim zajednicama Jasenak, Mislođin, Drževac i u Rvatima.\nČlan Saveta mesne zajednice Ušće Siniša Đotunović naglasio je, da je put za Leliće, najduža saobraćajnica koja se asfaltira u mesnoj zajednici Ušće.\n– Krenuli smo od kuća koje su najudaljenije od centra sela, kako bi svi meštani imali uslove života kao građani centralnog dela opštine Obrenovac – rekao je Đotunović i ovom prilikom podsetio da su u toku radovi na izgradnji crkve u ovoj mesnoj zajednici, kao i radovi na ograđivanju škole i uređenju Doma kulture.\nU mesnoj zajednici Draževac u toku je asfaltiranje puta u Nikolića kraju, međutim kako nadležni ističu, to nije jedina putna deonica koja će biti presvučena asfaltom.


Regioni - datum: 2020-11-06 NAPREDUJE REKONSTRUKCIJA OŠ „ALEKSA BEĆO ĐILAS” U RAVNOJ RIJECI\nRadovi na školskom objektu u Ravnoj Rijeci - Foto: Milovan Novović Radovi vrijedni 300 hiljada eura\nBIJELO POLjE – Radovi na rekonstrukciji OŠ „Aleksa Bećo Đilas” u Ravnoj Rijeci teku planiranom dinamikom, a za tu namjenu biće utrošeno 300.000 eura, koje je obezbijedila Ambasada Sjedinjenih Američkih Država u Podgorici. Direktor škole Nebojša Korać kaže da se radi o značajnom projektu, koji obuhvata rekonstrukciju cjelokupnu školske zgrade.\n-Predviđena je zamjena krovnog pokrivača, kompletne elektroinstalacije, spoljašnje i unutrašnje stolarije, postavljanje izolacije i fasade, oblaganje unutrašnjih zidova. Planirana je rekonstrukcija sale, kao i uvođenje centralnog grijanja-kaže Korać, dodajući da su sa radovima počeli u septembru, te da se nada da će naredno polugodište učenici dočekati u novim školskim prostorijama.\n-Dosta toga je već urađeno, pa se nadamo da ćemo, ukoliko se nastavi ovom dinamikom, već drugo polugodište dočekati u novim prostorijama. Za to zahvalnost dugujemo Ambasadi SAD, ali i službenicima Ministarstva prosvjete koji su posredovali između mene i američke ambasade i pomogli da ovaj projekat uđe u razamtranje, a onda i u realizaciju - kaže Korać.\nOn je istakao i da se zbog aktuelnih radova nastava sprovodi u područnoj ustanovi – Slijepač most, gdje je izvršena rekonstrukcija,i gdje nastavu pohađa160 djece.\n- Radimo u četiri smjene, od 6 do 19 časova, i sve smo uspjeli da kvalitetno organizujemo- naglašava Korać i napominje da je uz ulaganje od 14.000 eura rekonstruisano i područno odjeljenje u Jabučnom.


Kongresni servisni centar (Sarajevo) osnovan je 2012. godine kao podružnica grupacije Kongresni servisni centar koja posluje kao etablirana kompanija za pružanje usluga pismenog i usmenog prevođenja i profesionalni organizator konferencija.\nNudimo usluge za sve svjetske jezike, pri čemu su naša specijalnost srednjoevropski i istočnoevropski jezici. Pored toga, naše poslovanje obuhvata i upravljanje skupovima (konferencijama, radionicama, kongresima, forumima, simpozijima), pri čemu preuzimamo ulogu konsultanta i stavljamo naše osoblje i infrastrukturu na raspolaganje našim klijentima.\nGrupacija Kongresni servisni centar osnovana je 1999. u Skopju u Makedoniji. Još od prvog dana naš cilj je da našim klijentima garantiramo kvalitet i blagovremeno pružanje usluga, kao i da pomognemo u internacionalizaciji njihovog poslovanja u lingvističkom smislu.\nPrepoznavši postojanje potrebe za profesionalnim uslugama pismenog i usmenog prevođenja i...\nNaša misija je postati vrhunski pružatelj usluga pismenog i usmenog prevođenja i organiziranja događaja na globalnom nivou, tako što ćemo svim našim klijentima ponuditi najviši nivo kvaliteta, usluga i profesionalnog savjetovanja po zasigurno najpovoljnijoj cijeni.\nKongresni servisni centar ima jedinstvenu viziju: dati vam garanciju da će vas svi...


04/08/2019 - podunavlje.info\nMuke s pesticidima, ali i ambalažom u koju se pakuju\n4. avgust 2019 – Nekako u isto vreme pojavile su se krajem prošle nedelje dve vesti. U prvoj se navodi kako su organizacije civilnog društva iz čitave EU uputile predlog Evropskoj komisiji tražeći nove zakone kojima bi se postupno, do 2035. godine, ukinuli pesticidi, obnovila biološka raznolikost i podržali poljoprivrednici kroz transformisanje prehrambenog i poljoprivrednog sistema, preneo jei pan-europe.info. Istovremeno, Tanjug je objavio da se…\nEU, PesticifiLeave a comment\nArmagedon pobednik 3×3 turnira u Smederevskoj Palanci\nSMEDEREVSKA PALANKA, 4. avgust 2019 – U okviru RODA prvenstva Srbije u basketu 3×3, juče je u Smederevskoj Palanci održan turnir B kategorije na kome je učestvovao 16 ekipa u muškoj konkurenciji. U finalnom susretu „Armagedon“ je savladao ekipu“ Broks“ da 21:17, osvojio prvo mesto, medalje namenjene pobedniku i ček na 100.000 dinara. Prethodno je u polufinalu „Armagedon“ bio bolji…\n3x3 basket, ArmagedonLeave a comment\n01/07/2022, 12:41 pm


Loši krediti koče kreditiranje banaka na Zapadnom Balkanu – Bankar.me\nNovember 13, 2017 BANKE, Članci, PLANETA, REGION, REGION, SVE VIJESTI Leave a comment\nNedostatak sredstava, visok nivo loših kredita i slabe regulative u stečajnim postupcima, usporili su rast kreditiranja u bankama koje posluju u šest ekonomija na Zapadnom Balkanu (6ZB), navodi se u izvještaju Međunarodnog monetarnog fonda (MMF).\nDa bi se izborile sa slabim rastom kreditiranja i podigle ekonomske perspektive, šest ekonomija – Srbija, Bosna i Hercegovina, Crna Gora, Makedonija, Albanija i Kosovo – moraju da osiguraju pravni okvir za rješavanje problema loših kredita (NPL), da ubrzaju reforme pravosuđa i poboljšaju zakone o stečaju i nesolventnosti, poručuje MMF.\n“Slab pravosudni sistem utiče na banke da postanu opreznije kod kreditiranja iz straha da dugovanja neće biti naplaćena”, navodi se u izveštaju međunarodnog kreditora.\nPored tih ograničenja, u većini ekonomija u regionu Zapadnog Balkana postoji preveliki broj banaka, pri čemu, na primjer, samo Srbija, najveća zemlja u regionu, ima 30 različitih bankarskih lanaca, napominje se u izvještaju.\nPrema podacima Fonda, u Albaniji je prošle godine nivo NPL-ova iznosio 18,3 odsto od ukupnih plasmana, u BiH 11,8 posto, na teritoriji Kosova 4,9 odsto, u Makedoniji 6,3, u Crnoj Gori 11,1, a u Srbiji 17 procenata.\nPre 2008. godine, eksterno finansiranje banaka je povećano za više od 500 procenta, što je poguralo privredni rast u regionu Zapadnog Balkana, navodi se u izvještaju.\nU tom periodu, između 70 do 95 odsto bankarskih aktiva bilo je pod kontrolom stranih banaka, uglavnom iz Evropske unije.\nMeđutim, osam godina poslije izbijanja svetske finansijske krize, lokalne banke su smanjile uzimanje sredstava iz inostranstva i oslonile su se na finansiranje iz vlastitih izvora, navodi MMF.\nPovraćaj na kapital je pao za 10 do 35 procentnih poena u periodu tokom krize i još uvjek se nije vratio na pretkrizni nivo, zaključuje MMF.\nPOJMOVILoši krediti u Crnoj Gori loši krediti u eurozoni loši krediti u evropi\nPrevious Rajski papiri: Najki utajio milijarde dolara poreza od prodaje patika u Evropi\nSljedeći Kako da se potpuno “obrišete” sa interneta


Moskva 18. decembar 2017. 20:33\n"Biće potpisani sporazumi u vezi sa gasom. Uvećana je potrošnja gasa, iznosi više od dve milijarde kubnih metara, jer kako napreduje industrija veća je i potrošnja gasa. Razgovaraće se o uvećanju skladišta u Banatskom Dvoru, kako bismo obezbedili siguirnost za građane i fabrike", rekao je Vučić.\nJedna od tema biće i vojno-tehnička saradnja. Vučić ističe da se Srbija ponaša kao suverena zemlja. "Želimo da imamo dovoljno da štitimo zemlju i obezbedimo vojnu neutralnost", kaže Vučić.\n"Naše ratno vazduhoplovstvo skoro da nije postojalo, nabavili smo šest ‘erbasova‘ za vojsku i tri za policiju, dva Mi-17, šest ‘migova 29‘", rekao je Vučić.\nNa pitanje da li će biti reči o nabavci sistema protivvazdušne odbrane, Vučić je rekao da je kupovina takvog sistema suviše složeno i škakljivo pitanje "imajući u vidu činjenicu da ceo svet gleda u to kao da ne želi da vidi Srbiju jaku".


Porošenko zabranio prikazivanje rukovanja s Putinom (VIDEO) - Televizija K3\nPorošenko zabranio prikazivanje rukovanja s Putinom (VIDEO)\nPrema njegovim riječima, 2. oktobra je u redakciju stigao sijaset telefonskih poziva iz administracije predsjednika i “odgovarajućih službi” sa porukama da nije dozvoljeno prikazati rukovanje na programu.\n“Porošenko je (ruskom predjsedniku Vladimiru) Putinu pružio ruku ali nije želio da o tome sazna njegov narod, a nekakvim čudim nijedna televizijska stanica nije to prikazala”, ocijenio je Zubrickij.\nImajući u vidu da je kanal “112 Ukrajina” uprkos zabrani objavila snimak rukovanja, svega nekoliko dana kasnije su u redakciju došle bezbjednosne službe i uz sudski nalog sprovele detaljni pretres kancelarija.\n“Tom prilikom bili su konfiskovani svi kompjuteri i uređaji za skladištenje podataka”, precizirao je Zubrickij.\nOn smatra da su te dvije stvari povezane, s obzirom da to nije prvi put da je na televizijski kanal vršen pritisak.\n“Od aprila 2015. godine Porošenko, uz pomoć svojih podanika, koristi arsenal najobičnijeg tiranina – prijetnje podizanjem krivičnih optužnica i oduzimanjem licence”, dodao je Zubrickij.\nInače, trenutak rukovanja ukrajinskog i ruskog predsjednika je na svom instagram nalogu objavio i francuski predsjednik Fransoa Oland. Snimak je napravljen uoči sastanka Normandijske četvorke u Parizu, 2. oktobra.\nNa posebnoj sjednici očuvati dignitet skupštineNevjerovatna sličnost: Kinez »masno« zarađuje imitirajući Obamu (VIDEO)


Početak/Ekonomija/Uključite se u besplatne onlajn obuke NSZ\nDirektor Nacionalne službe za zapošljavanje Zoran Martinović danas je sa predstavnicima GIZ-a potpisao primopredaju digitalne platforme za besplatne onlajn obuke -„Aktivno traženje posla“ i „Put do uspešnog preduzetnika“.\n„Obuka za aktivno traženje posla namenjena je nezaposlenim licima koja žele da ovladaju tehnikama traženja posla i pripreme se za tržište rada i razgovor sa poslodavcem, dok je obuka Put do uspešnog preduzetnika namenjena nezaposlenim licima koja žele da pokrenu sopstveni posao“, objašnjavaju.\n„Nove onlajn obuke NSZ zasnovane su na interaktivnim audiovizuelnim sadržajima i omogućavaju praćenje lekcija tempom primerenim svakom pojedincu, po želji i više puta. Posebnu novinu predstavljaju onlajn verzije ovih obuka na romskom jeziku, namenjene nezaposlenim licima romske nacionalnosti“, saopšteno je medijima.\nNacionalna služba NSZ onlajn obuke\n19. februara 2022. u 08:40\npokušavam da nađem način do online obuke za preduzetnika, ne snalazim se. Uradila sam biznis plan za samozapošljavanje ali mi nedostaje potvrda o obuci.\nMolba za pomoć kako da se ulogujem i odslušam online predavanje za obuku\nOlivera Sašek kaže:\n19. februara 2022. u 08:46\nPoštovana, pozovite telefonom NSZ, oni će Vam dati najprecizniji odgovor i svakako pomoći.


Datum kreiranja: nedelja, 11 mart 2018\nMalo je verovatno da je 9.3.2018. generalna sekretarka Narodne skupštine Svetislava Bulajić po hitnom postupku razrešena dužnosti zato što je to preporučila Agencija za borbu protiv korupcije, mada bi bilo lepo da zakonodavac uvažava mišljenje ovoga organa. Pre će biti da navođenje antikorupcijskog razloga ostavlja bolji utisak od gole političke odluke skupštinske većine. Da postoje drugi razlozi za smenu, a da je ovo samo povod, moglo se zaključiti prošle godine kada se tokom sednice predsednica Narodne skupštine veoma grubo obratila sekretarki, navodno zbog dostavljenih netačnih podataka. (Predsednica Skupštine je smatrala da je vreme za diskusiju bilo isteklo, dok je opozicija, pozivajući se na evidenciju e-parlamenta, tvrdila da za raspravu ima još 255 minuta.)\nIz generalnog odnosa Narodne skupštine prema Agenciji jasno je da preporuke koje stižu iz ovog državnog organa ili rešavanje problema koji se tiču Agencije za Narodnu skupštinu nipošto nisu „sveto pismo“ i prioritet. Naprotiv, Narodna skupština je odgovorna za to što Odbor Agencije godinama radi u nepotpunom sastavu. Predlog koji su dali Poverenik za informacije i Zaštitnik građana nije ni raspravljan, a zajednički predlog novinarskih udruženja nije dobio podršku. Ni predlog Advokatske komore iz septembra 2017. i obnovljeni predlog UNS i NUNS iz jula prošle godine još nisu razmatrani. U međuvremenu je Odbor Agencije u dva navrata odlučivao o izboru direktora u krnjem sastavu. Poslednji godišnji izveštaj Agencije za borbu protiv korupcije razmatran od strane skupštinskih odbora je onaj za 2014. godinu, a poslednji u vezi sa kojim je parlament usvojio zaključke se odnosi na 2013. Ovi izveštaji inače pružaju narodnim poslanicima obilje podataka o važnim zakonima koje izvršna vlast nije pripremila i dostavila Narodnoj skupštini radi usvajanja, o državnim institucijama koje Agenciji nisu dostavile potrebne podatke za rad i o petogodišnjoj Nacionalnoj strategiji za borbu protiv korupcije koja je toliko zanemarena da za natpolovičnu većinu mera uopšte nema podataka o realizaciji, dok se za 31% zna da nisu realizovane.\nU decembru 2013, kada se postavilo pitanje da li su direktori i članovi nadzornih odbora preduzeća koje osniva javno preduzeće („zavisna javna preduzeća“) – javni funkcioneri koji podležu kontroli Agencije, narodni poslanici su doneli originalno tumačenje po kojem je ova kategorija uticajnih pojedinaca isključena iz kruga funkcionera, iako bi ih istog truda koštalo da su Zakon precizirali tako da ove direktore obuhvate definicijom funkcionera. Zapažena je i praksa skupštinskog odbora za administrativno-budžetska i mandatno-imunitetska pitanja da bespogovorno daje prethodnu saglasnost za obavljanje „duplih funkcija“ i drugih poslova, iako je Agencija kojoj takvi zahtevi potom dolaze na izjašnjavanje u tom pogledu restriktivnija. Pre nekoliko meseci taj odbor je dao saglasnost za drugu funkciju v.f. direktora Pošte. Poseban kuriozitet je to što je ova saglasnost data narodnom poslaniku Đukanoviću 1. marta 2018. tokom redovnog prolećnog zasedanja, koje u tom trenutku još nije bilo formalno počelo. Tom prilikom je saglasnost data i sudiji prekršajnog suda za obavljanje drugog posla, iako je ona sama u dopisu navela da se opština koja je angažuje (istina, bez naknade) za dodatni posao u njenim predmetima javlja kao stranka u postupku.\nAgencija je svoju preporuku u slučaju bivše generalne sekretarke donela još novembra prošle godine, u doba dvomesečnog mandata direktorke Majde Kršikape, a Odbor je tu odluku potvrdio početkom februara nakon žalbe.\nBulajić je navela da neće podnositi ostavku, jer se ne smatra krivom i iznela razloge za to u intervjuu listu Danas. Zanimljivo je da je za iznete stavove među komentarima čitalaca na sajtu tog lista dobila podršku i od prvog sekretara Skupštine nakon petog oktobra 2000, Georgija Marića. Široj javnosti je ipak ostalo nedovoljno jasno o čemu se sa pravne strane ovde radi.\nU informacijama u medijima, kao i u odluci Agencije, ističe se da je generalna sekretarka imala „privatni interes“. Taj interes se prepoznaje u donošenju odluka o službenom putu, dnevnicama za službeni put i naknadama za prekovremeni rad. S druge strane, generalna sekretarka objašnjava da nije reč ni o kakvom privatnom interesu, već o obavljanju poslova u okviru službene dužnosti i da je jedino sekretarka Skupštine bila osoba nadležna da donese ta rešenja. U tom smislu se ističe i činjenica da je vrednost dnevnica za putovanja bila veoma niska, te činjenica da je prekovremeni rad stvarno postojao.\nDefinicija „privatnog interesa“ i sukoba (javnog i privatnog) interesa u Zakonu o Agenciji za korupciju je veoma široka. Funkcioner koji odlučuje o nečemu što ga se lično tiče uvek će biti obuhvaćen tom definicijom. Sa pravne strane, nije od značaja „predznak“ koji taj sukob interesa nosi, to jest da li će krajnja odluka ići u korist funkcionera ili na njegovu štetu. Tako, kada neko odlučuje o svom službenom putu, sukob interesa postoji i kada postoji neki privatni interes da se na taj put ode (na primer mogućnost spajanja sa odmorom na egzotičnoj destinaciji, visoka dnevnica) i kada bi funkcioner imao obrnuti privatni interes – da taj put iz nekog razloga izbegne. Od toga treba razlikovati pitanje da li je takav sukob interesa nastao krivicom funkcionera (u ovom slučaju bi se reklo da nije), da li je sukob interesa povezan sa zloupotrebom i šta bi trebalo učiniti da se taj sukob razreši.\nČlan 32. Zakona o Agenciji za borbu protiv korupcije kaže:\n„Funkcioner je dužan da, prilikom stupanja na dužnost i tokom vršenja javne funkcije, u roku od osam dana, pismeno obavesti neposredno pretpostavljenog i Agenciju o sumnji u postojanje sukoba interesa ili o sukobu interesa koji on ili sa njim povezano lice ima. Ako Agencija utvrdi da postoji sukob interesa, o tome obaveštava funkcionera i organ u kome on vrši javnu funkciju i predlaže mere za otklanjanje sukoba interesa. Time se ne isključuje primena odredaba o izuzeću. Pojedinačni akt u čijem donošenju je učestvovao funkcioner koji se zbog sukoba interesa morao izuzeti, ništav je. Izuzetno, neće biti ništav akt u čijem je donošenju učestvovao funkcioner koji je prijavio sukob interesa u skladu sa ovim zakonom, ukoliko nije bilo moguće da se odredi drugo lice koje bi učestvovalo u donošenju akta.“\nOčigledno je da bi primena ovih pravila blokirala rad skupštinske službe kad god treba odlučiti o nečemu što se tiče generalnog sekretara, a za donošenje odluke je nadležno upravo to lice. Trebalo bi prijaviti slučaj Agenciji, pa čekati na njeno mišljenje i mere za otklanjanje sukoba interesa, pa tek onda postupiti u skladu sa tom preporukom. Takav koncept je potpuno neprimeren za odluke o pitanjima koja treba rešavati u određenom roku, kao što je, između ostalog, i upućivanje na službeni put. Pored toga, nije do kraja jasno ni šta bi po zakonu tačno trebalo da se dogodi kada Agencija utvrdi da je funkcioner prekršio pravilo o sukobu interesa. Naime, u postupku koji Agencija vodi kada funkcioner ne prijavi sukob interesa, ona ne utvrđuje da li se funkcioner „morao izuzeti“. Agencija to ne čini ni kada joj se funkcioner obrati na vreme – tada samo predlaže šta treba uraditi da bi se sukob interesa otklonio.\nStvar je lakše razumeti na konkretnom primeru. U odluci povodom (ne)postupanja Svetislave Bulajić, Agencija nije rekla da se ona morala izuzeti iz postupka odlučivanja zbog sukoba interesa – preporuka za razrešenje je doneta praktično samo zato što sukob interesa nije prijavljen. Samim tim, i odluke koje su donete (u vezi sa dnevnicama za službeni put i prekovremenim radom) ostaju na snazi i nakon razrešenja. Da se pak S. Bulajić obratila Skupštini na vreme, Agencija bi joj možda predložila da se obrati predsednici Narodne skupštine ili bi analizom propisa došla do istog zaključka kao i sama generalna sekretarka: da odluku ne može doneti nijedno drugo lice. Tada bi se sve odigralo na isti način kao i u stvarnosti; S. Bulajić bi donela rešenja o službenom putu i prekovremenom radu, samo što ne bi postojalo kršenje pravila iz Zakona o Agenciji. U stvari, nije poznato šta bi Agencija preporučila da je bila u prilici i koje rešenje bi bilo primereno za praktičan problem pred kojim se nalazila generalna sekretarka Skupštine.\nNišta od toga nije vidljivo u preporuci za razrešenje, što je šteta. Da je obrazloženje potpunije, neki drugi funkcioneri bi imali priliku da saznaju šta im je činiti kada se suoče sa sličnim dilemama. Isto tako, nije poznato da je Narodna skupština nešto promenila u svojim pravilima i da će od sada neko drugi odlučivati o službenim putevima i prekovremenom radu generalnog sekretara. U međuvremenu, ako se tokom 2018, sa nekoliko godina kašnjenja u odnosu na planove, pred poslanicima bude našao predlog novog Zakona o Agenciji za borbu protiv korupcije, oni će imati razloga da se sete ovog slučaja i da izglasaju rešenja koja neće ostaviti prostor za dileme ili nelogičnosti.\nTekst je objavljen 10. marta na sajtu Peščanika.


ERDOGAN NE ODUSTAJE: Prva isporuka S-400 u roku od 10 dana | Ekspres.net\nERDOGAN NE ODUSTAJE: Prva isporuka S-400 u roku od 10 dana\n1.07.2019 . Autor:\nTurski predsednik Redžep Tajip Erdogan izjavio je da će prva isporuka ruskog protivraketnog sistema S-400 biti obavljena u roku od deset dana, javili su lokalni mediji.\n“U roku od deset dana, možda i za sedam, prva isporuka sistema će stići. To sam otvoreno rekao i američkom predsedniku Donaldu Trampu”, rekao je Erdogan, prenosi list “Hurijet”.\nAmerika je Turskoj dala rok do 31. jula da odustane od kupovine sistema S-400 ili će se suočiti sa sankcijama i isključenjem iz programa borbenog aviona F-35. Turska je planirala da kupi F-35 i ima unosne ugovore za proizvodnju delova za taj avion.\nMeđutim, Erdogan je naveo da mu je Tramp rekao da neće biti sankcija zbog ruskog sistema.\nPovezane vesti – Turska ne brine zbog eventualnih sankcija SAD\nTramp je pri susretu sa Erdoganom na marginama Samita G20 u Osaki izrazio i saosećanje sa Erdoganom i optužio administraciju bivšeg američkog predsednika Baraka Obame jer je Ankari postavila uslove za kupovinu protivraketnog sistema “Patriot”.\nU saopštenju Bele kuće nakon sastanka Trampa i Erdogana, koji je trajao četrdesetak minuta, izražena je zabrinutost zbog dogovora o kupovini S-400 i “ohrabrena je Turska da sarađuje sa SAD u oblasti odbrane na način na koji će biti ojačan NATO”.\nTags isporukaredžep tajip erdoganruski protivraketni sistemS-400Sjedinjene državeturska\nERDOGAN: Turskoj je potreban ruski S-400, uskoro ih preuzimamo ERDOGANOVO OBEĆANJE PRED IZBORE: Smanjiću broj ministarstava, brže ćemo donositi odluke REDŽEP TAJIP ERDOGAN RENESANSA BEZ HUMANIZMA ERDOGAN: Izborne vlasti treba da ponište rezultate lokalnih izbora u Istanbulu\nBRNABIĆ: Danas ili sutra biće saopštene nove restriktivnije mere Premijerka Ana Brnabić kaže da će danas ili sutra biti...


'Otvorili ste Pandorinu kutiju, a sad ste licemeri'\nIzvor: B92, 10.Avg.2018, 13:47\n"Otvorili ste Pandorinu kutiju, a sad ste licemeri"\nBeograd -- Šef diplomatije Ivica Dačić poručio je da treba da bude sramota one koji danas govore da nema više promene granica.\nKako je rekao, oni su ti koji su srušili našu granicu i time otvorili Pandorinu kutiju.\nNaglasio je da je ono što je predložio predsednik Srbije Aleksandar Vučić, govoreći o razgraničenju, samo želja da se dođe do kompromisa.\n„Oni su našu >> Pročitaj celu vest na sajtu B92 << granicu srušili i sada se setili da 'nema promena granica'. Otvorili ste Pandorinu kutiju i nema više da se govori o tome. Kako vas nije sramota, licemeri jedni?“, naglasio je Dačić na konferenciji za štampu sa direktorkom Departmana za informisanje i štampu Ministarstva spoljnih poslova Rusije Marijom Zaharovom.\nKazao je da su se sada svi setili kako nema promene granica po etničkom principu, ironično upitavši da nije možda OVK bila multietnička organizacija koja se borila za multinacionalno Kosovo.\nPodsetio je da je predsednik sam rekao da su male šanse da se dođe do dogovora. Ssto se odnosa sa Rusijom tiče kaže da Beograd želi da gradi iskrene i partnerske odnose, te da u tom smislu redovno upoznaje prijatelje u Moskvi sa svojim stavovima.\n„Veliku Britaniju ne mogu da spominjem više jer nju ne zanima koji je srpski stav. To ćemo imati u vidu kada njima bude trebalo nešto“, naglasio je on. Dačić je kazao da je prosto neverovatno da su Britanci zvali predsednika Vučića i od njega zatražili da Srbija podrži njihovog predstavnika u međunarodnoj sudskoj ustanovi, iako ih ne zanimaju naši stavovi i skidaju raspravu o Kosovu i Metohiji sa agende Saveta bezbednosti UN.\nIzvor: Večernje novosti, 10.Avg.2018\nPortparolka Ministarstva spoljnih poslova Rusije na zajedničkoj konferenciji za novinare u Ministarstvu spoljnih poslova Srbije rekla da Rusija ne odstupa od doslednog stava Šef diplomatije Ivica Dačić poručio je danas da treba da bude sramota one koji danas govore da nema više...


DIREKTORICE INSTITUCIJA ZA ZAŠTITU KULTURNIH DOBARA ANASTAZIJU MIRANOVIĆ I LIDIJU LJESAR PLAĆA PRIVATNA FIRMA: Servis građevinskog lobija – Monitor\nAnastazija Miranović, direktorica Uprave za zaštitu kulturnih dobara, predsjednica je žirija konkursa koji je raspisala Opština Kotor za idejno rješenje turističkog naselja sa četiri zvjezdice u Prčnju, investitora AG Projekt doo. Ta privatna kompanija iz Nikšića plaća troškove rada međunarodnog konkursnog žirija u kome je pored Miranovićeve i direktorica JU Centra za konzervaciju i arheologiju Crne Gore Lidija Ljesar.\nMiranović, predsjednica žirija, je po državnoj funkciji koju pokriva i osoba koja daje saglasnost za idejni projekat arhitektonskog rješenja.\nKako je moguće da privatni investitor plaća direktorice najznačajnijih institucija u državi zaduženih za očuvanje kulturne baštine? I da li se ovdje radi o konfliktu interesa, budući da je Miranović na čelu žirija koji bira idejno rješenje za koje će kasnije kao direktorica Uprave morati da odobri saglasnost?\n,,Sa istim pitanjem sam se obratila Agenciji za sprečavanje korupcije, i od njih očekujem odgovor”, odgovorila je za Monitor Miranovićeva. ,,Takođe, obzirom da sam imenovana od strane raspisivača konkursa – Opštine Kotor, odnosno, nadležnog Sekretarijata za urbanizam, građevinarstvo i prostorno planiranje, predlažem da se i njima obratite za odgovor na dato pitanje. Nadalje, smatram da je Opština Kotor, odnosno, pomenuti nadležni Sekretarijat, postupio u skladu sa Zakonom, tj. sa Pravilnikom o načinu i postupku sprovođenja javnog konkursa”.\nMiranovićeva je činjenicu da njihov rad u žiriju finansira privatni investitor, ovako prokomentarisala: ,,U vezi odgovora na Vaše drugo pitanje, u saznanju sam da je isto definisano aktuelnim Zakonom o uređenju prostora i izgradnji objekata, članom 35. predmetnog Zakona, koji precizira, ko snosi troškove po tom pitanju. U tom kontekstu, moj komentar je izlišan”.\nZakon kaže da troškove plaća ,,zainteresovani korisnik prostora”, ali isto tako precizira da ,,Na javnom konkursu ne mogu učestvovati lica koja su učestvovala u izradi planskog dokumenta, lica zaposleni kao nosioci primarnih poslova, lica koja vrše inspekcijski nadzor nad primjenom ovog zakona”.\nNa pitanja o kriterijumima za izbor žirija, o konfliktu interesa i plaćanju članova žirija od strane investitora, nijesu odgovorili ni iz Opštine Kotor.\nInvestitor AG Projekt doo, čiji su osnivači Lidija Begović i Milanka Knežević, nije odgovorio na pitanja kolika su sredstva predviđena za rad žirija i koliko će biti plaćeni predsjednica i članovi žirija.\nPitanja smo poslali i Lidiji Ljesar. Odgovore nijesmo dobili.\nUpitno je i koje stručne reference, sem direktorskih, su preporučile Miranović i Ljesar za članstvo u žiriju, s obzirom na to da se radi o idejnom arhitektonsko-urbanističkom rješenju za turističko naselje i da su većina članova žirija arhitekte i građevinski inženjeri iz Crne Gore, Srbije i Italije. Miranović je istoričarka umjetnosti, a Ljesar konzervatorka i restauratorka.\nMeđunarodni Konkurs za idejno arhitektonsko-urbanističko rješenje turističkog naselja sa 4 zvjezdice, na urbanističkim parcelama UP 26 i UP 138, u zahvatu DUP-a Prčanj, Opština Kotor, otvoren je 25. jula i traje do 26. septembra. Žiri će dodijeliti nagrade: prva iznosi 16.000, druga 8.000, a treća 4.000 eura.\nTreba li napominjati da je prirodno i kulturno-istorijsko područje Kotora upisano na UNESCO Listu Svjetske baštine još 1979. godine. Pored mjesta koje pokrivaju u najznačajnijim državnim institucijama za zaštitu kulturnih dobara, Anastasija Miranović i Lidija Ljesar su i članice Savjeta za upravljanje prirodnim i kulturno-istorijskim područjem Kotora, kojim predsjedava dr Aleksandar – Saša Stijepčević, predsjednik Opštine Kotor.\nA kako Savjet i nadležne institucije čuvaju opštecivilizacijske tekovine dobro govori nedavno aktuelizovani skandal oko objekta na Turskom rtu.\nLicencirani arhitektonski biro Studio Prostor iz Podgorice, za investitora Hefestu iz Herceg Novog, uradio je konzervatorski projekat, kao sastavni dio glavnog projekta privremenog ugostiteljskog objekta-vidikovca Infinity bar na lokaciji Turski rt – Verige. Iako se ne radi o privremenom, već o armirano betonskom objektu od skoro 200 kvadrata, na koji su se obrušile brojne kritike stručne i ostale javnosti, Uprave za zaštitu kulturnih dobara je izdala neophodne dozvole. Miranovićeva je izjavila da je poštovan zakon, stručne analize i istraživanja i dodala da će ,,privremeni objekat kultivisati dati prostor”!\n,,Incidentom na Turskom rtu takođe je ogoljena obesmišljenost najvažnije institucije zaštite područja – Uprave za zaštitu kulturnih dobara, koja, odobravajući ovakva rješenja zanemaruje postulate struke i postaje servis građevinskog lobija”, nedavno su ocjenili arhitekti i konzervatori okupljeni u NVO Društvo prijatelja bokeljske baštine.\nI dok stručnjaci i građani Boke kotorske godinama upozoravaju na graditeljski zamah u zaštićenom području, koji je intenziviran u posljednje dvije godine, zvaničnici tvrde da je sve u redu ili idu korak dalje konstatujući da beton oplemenjuje Boku.\nTako je nedavno Daliborka Pejović, državna sekretarka u Ministarstvu održivog razvoja i turizma, tokom debate na RTCG ustvrdila da UNESCO nema prigovora oko zaštićenih područja u Crnoj Gori.\nIstina je drugačija. Na kritično stanje u okviru Područja Kotora UNESCO ukazuje u kontinuitetu od 2003. godine. Tada je u odlukama Komiteta Svjetske baštine naglašena ,,zabrinutost zbog rizika koji prekomjerna i nekontrolisana urbanizacija ima na izuzetnu univerzalnu vrijednost područja (OUV)”. Ovakvo stanje potvrdila je i 2013. godine UNESCO/ICOMOS Savjetodavna misija, u čijem izvještaju je navedena i ,,slabost sistema zaštite i njegova nemoć da pozitivno utiče na proces urbanizacije, prostornog planiranja i razvoja saobraćaja”.\nEksperti upozoravaju i na činjenicu da Prostorno-urbanistički plan Kotora još uvijek nije donesen. ,,Kao grupa stručnjaka zabrinuta za budućnost područja Kotora i njegov opstanak na UNESCO Listi Svjetske baštine smatramo da odmah treba usvojiti Studiju zaštite kulturnih dobara izrađenu u maju 2015. godine i u najkraćem roku izraditi Prostorno-urbanistički plan PUP, a do tada privremeno zaustaviti primjenu aktuelnih planova nižeg reda”, smatraju u Društvu prijatelja bokeljske baštine.\nIako prirodno i kulturno naslijeđe Kotora nije ničije privatno vlasništvo već ono pripada svim građanima, svijeta a ne samo Crne Gore, indikativno je da se njegovom navodnom zaštitom bave kadrovi jedne partije. Miranović, Ljesar, Pejović su, pored brojnih drugih funkcija, i članice Savjeta za praćenje realizacije izbornog programa DPS-a.\nFotografije građevinskog zamaha u Boki govore o realizaciji zacrtanih planova.


- Već 25 godina igram u Pozorištancetu „Puž“ i Branko i Caca su moja druga porodica. Ko dolazi u „Pužić“ sa decom zna da sam tu, a kada je reč o široj publici, televizijskoj prevashodno, u glumački život me je ponovo vratila serija „Igra sudbine.“ Mladi glumci su sjajni i stalno im govorim da uživaju, jer je ovo najlepše vreme. Njihovo vreme – kazala je Jugoslava koja je pre dve godine doživela porodičnu tragediju kada joj je preminuo suprug Zoran Cvetanović u 61. godini.\nJugoslava je u emisiji „Kec na jedanaest“ na televiziji K1 istakla da mir pronalazi u prirodi.\nGlumica nije htela da otkriva detalje o tome kako će se popularna serija, u kojoj trenutno igra, završiti.


Joksimović i Fabrici: Izveštaj o napretku i ekonomski paket u važnom trenutku – srbijaNASAzemlja\nJoksimović i Fabrici: Izveštaj o napretku i ekonomski paket u važnom trenutku\nby admin October 6, 2020, 7:03 pm 1.2k Views\nOvogodišnje predstavljanje Izveštaja o napretku praćeno je uporednim predstavljanjem najavljenog Ekonomsko-investicionog plana, koji je pripremljen s namerom da osigura održiv i stabilan razvoj regiona, u okolnostima unapređene metodologije proširenja i krize koja je nastala kao posledica aktuelne pandemije koronavirusa, kako bi se podržao njegov ekonomski i društveni razvoj.\nGodišnji izveštaj je ključni dokument koji ocenjuje sprovođenje suštinskih reformi u Srbiji i sadrži jasnije i preciznije preporuke i smernice o sledećim koracima da bi Srbija brzo napredovala na putu pristupanja EU, u skladu sa unapređenom metodologijom proširenja.\nEkonomsko-investicioni plan za Zapadni Balkan utvrđuje značajan investicioni paket koji obezbeđuje čak 9 milijardi evra bespovratnih sredstava za region. Podržaće održivu povezanost, ljudski kapital, konkurentnost i inkluzivni rast kao i dvojnu zelenu i digitalnu tranziciju.\nJoksimović je naglasila da postoji potrebna politička volja Vlade da najvažnija i krovna politička pitanja iz procesa pristupanja EU budu definisana u kontekstu najšireg društvenog konsenzusa i da će nova Vlada imati programski kurs kojim će se nastaviti ubrzani proces reformi, koje su neophodne u procesu napredovanja ka članstvu u Uniji. Ona je istakla da evropske vrednosti za koje je srpsko društvo većinski opredeljeno jasno pokazuju da politika evropskih integracija predstavlja krovnu politiku Republike Srbije, koju Vlada i predsednik Republike Srbije koherentno sprovode.\n”Takav napredak i opredeljenje građana, jeste najvažniji rezultat dosadašnjeg procesa pristupanja Srbije EU i postignuće koje sadašnja Vlada ostavlja u nasleđe narednoj, kao značajno ostvarenje, jer su politički i ekonomski kriterijumi pristupanja Uniji postali standardi i merila kojima građani ocenjuju napredak u poboljšanju svog životnog standarda, lične dobrobiti i povećanja održivih mogućnosti za svakoga” poručila je ministarka Joksimović.\nMinistarka je dodala da Izveštaj konstatuje da je Srbija ostala posvećena procesu pristupanja EU i da sprovodi neophodne reforme. Brzina reformi u pojednim oblastima se razlikuje, što je očekivano, s obzirom na njihovu kompleksnost, ali je značajno da nema nazadovanja ni u jednoj oblasti. Pažljivo ćemo analizirati sve kritike i preporuke, i tamo gde ima objektivnih kašnjenja ubrzati reforme.\n„Izveštaj u većini oblasti konstatuje napredak i postignuti nivo napretka omogućava dalje otvaranje pregovaračkih poglavlja, uz razumevanje da se još nije uobličila primena nove metodologije na pregovarački proces Srbije“, rekla je Joksimović.\nTokom sastanka, ambasador Fabrici je istakao da ove godine Evropska unija dolazi sa sveobuhvatnim paketom kojim se potvrđuje značaj Zapadnog Balkana. U godišnjem izveštaju Srbija će pronaći jasne i precizne preporuke za adresiranje ključnih reformi kako bi se brže kretala na putu pristupanja EU i učinila zemlju ekonomski konkurentnijom i ekološki održivijom. Izveštaj je stavio snažan naglasak na produbljivanje i ubrzanje reformi na političkim kriterijumima i vladavini zakona. Konkretno, primena izbornih preporuka od strane\nOEBS / ODHiR\ni nastavak međupartijskog dijaloga, implementiranje nove medijske strategije, ustavna reforma pravosuđa, transformacija javne uprave i borba protiv korupcije i organizovanog kriminala.\nIzveštaj takođe beleži pozitivna kretanja u ekonomskom sektoru jer Srbija razvija tržišnu ekonomiju koja u potpunosti funkcioniše i brzo je reagovala na ekonomski uticaj pandemije Kovid-19. U Ekonomsko-investicionom planu\nza Zapadni Balkan, vrednim više od 9 milijardi evra IPA bespovratnih sredstava i instrumentu garancije za Zapadni Balkan, koji ima potencijal da mobiliše do 20 milijardi evra investicija, Srbija će pronaći finansijski paket bez presedana za jačanje dugoročnog socio-ekonomskog oporavka nakon pandemije Kovid-19 i za ubrzanje ekonomske konvergencije sa EU.\nće podstaći povezanost i infrastrukturu, podržati zelenu i digitalnu tranziciju i investirati u radna mesta i ljudski kapital.\nOvaj sveobuhvatni paket dolazi u važnom trenutku za Srbiju, koja formira novu vladu. Izveštaj bi trebalo da posluži kao smernica i odskočna daska za ubrzanje reformi politika. Ekonomsko-investicioni plan treba da pruži podršku ekonomskom oporavku i konvergenciji sa EU. Zajedno predstavljaju snažnu politiku i finansijski alat Srbije za brži napredak na putu ka EU. ” Siguran sam da će Srbija iskoristiti ovu veliku priliku”, dodao je Fabrici.\nSagovornici su se složili sa činjenicom da je Srbija i u ovom izveštajnom periodu ostvarila značajan ekonomski napredak i pravovremeno reagovala na krizu Kovid-19, da je u trenucima kada se čitav svet bori sa najvećom krizom ove generacije, zadržan pozitivan tonus ekonomskog razvoja.\nKako je naglašeno, Paket proširenja i Izveštaj o napretku stižu u pravo vreme, jer će predstavljati važan segment putokaza daljih reformi za novu Vladu Srbije.\nSistem EPS-a stabilan uz primenu svih mera protiv korone\nby admin October 21, 2020, 11:59 am\nLindsmen: Posle Bregzita, britanske firme okreću se Zapadnom Balkanu\nby admin October 21, 2020, 10:43 am\nU Novom Sadu predstavljeni finalisti najvećeg startap takmičenja “SEEDSTARS WORLD”\nby admin October 21, 2020, 10:32 am\nby admin October 21, 2020, 10:13 am\nby admin October 21, 2020, 10:00 am\nHuawei: Odluka Švedske o 5G opremi bez osnova\nby admin October 21, 2020, 9:40 am\nby admin October 21, 2020, 12:33 pm\nRegion: U Hrvatskoj, Sloveniji i BiH novi rekordi – 1.424, 1.503 i 922 novozaraženih\nHaradinaj: Lakše je promeniti Lajčaka nego Ustav Kosova; Hoti: Neće biti ZSO sa izvršnim ovlašćenjima\nOve godine se zapošljava još 298 službenika u zatvorima\nPOKS: Izbori za godinu i po da budu za ustavotvornu skupštinu


fabrike Архиве ·\nSMEDEREVO: Buknula još dva žarišta koronavirusa!\n“Luka fud” ima 21 obolelog radnika, što je za 17 više u odnosu na jučerašnji podatak, a “Rosa Katene” ima još tri zaražena, što je ukupno pet obolelih u toj firmi, pokazuju podaci Zavoda za javno zdravlje Požarevac. U tekstilnoj fabrici “Kajzen” u Smederevu potvrđen je još jedan pozitivan slučaj na Kovid-19, ukupno 26. Juče […]\nMinistarstvo zdravlja pokrenulo je kampanju “Teži ravnoteži”, koju podržavaju i kompanije Udruženja za prehrambenu industriju Privredne komore Srbije (PKS) i koje slede preporuke Svetske zdravstvene organizacije o ograničavanju sadržaja šećeri, soli, zasićenih masti i trans-masnih kiselina u svojim proizvodima. Kampanja se sprovodi u cilju prevencije gojaznosti kod dece i odraslih. “Navođenje nutritivnih i zdravstvenih izjava […]


"Katastrofalne vijesti za naš narod, novi plan Albanaca na Kosovu i Metohiji" - Leutar.net\n„Katastrofalne vijesti za naš narod, novi plan Albanaca na Kosovu i Metohiji“\n26. oktobra 2021. LEUTAR Srbija, Vijesti 0\nBeograd — Predsednik Srbije Aleksandar Vučić kaže da Albanci planiraju da zauzmu Valač u opštini Zvečan u narednom periodu.\n„To bi za nas bile katastrofalne, užasne vesti za naš narod“, rekao je Vučić.\nOn je dodao da je veoma zabrinut zbog njihovih reči, te da su Albanci sa Kosova pokazali da za njih međunarodni sporazumi ne važe.\nVučić je rekao da su se „grdno prevarili oni koji to planiraju“.\n„Nisam siguran da će to biti dobre vesti ni za njih. Mora dobro da se razmišlja o svojim odlukama. Mi nemamo kud, možemo samo da vučemo iznuđene poteze, ne svojom krivicom“, rekao je on.\nPrethodnih dana u medijima se pojavila najava da postoji opasnost da Kurti iskoristi situaciju da stavi pod kontrolu trafostanicu Valač, preko koje dolazi više od 85 odsto struje na sever KiM i u akumulaciju Gazivode.\nMogli bi da pokušaju da ovakvom akcijom kao što je sprovedena na prelazima da zauzmu te stanice.\nŠto se tiče drugih pretnji, kaže da je siguran da to i planiraju, kao što iz „određenog“ razloga čekaju 6. novembar planirajući da zauzimaju „Valač“ u narednom periodu.\nKako kaže, važan je Briselski sporazum, upravo da ne bi bili u situaciji kao danas, „ali grdno su se prevarili ako misle da im to odgovara“.\nVučić je tako odgovorio na pitanje novinara da prokomentariše to što iz SAD poručuju da Priština mora da ispoštuje svoje obaveze uključujući i formiranje ZSO, dok je pomoćnik kosovoskog premijera Besljimi rekao da neće biti nikakvog formiranje ZSO i u razgovoru sa Boreljom najavio da će Priština i kosovska policija nastaviti sa akcijama.\n„Zabrinut sam zbog njihovih reči, najpre jer mogu slobodno da kažu da nikakvi sporazumi ne važe i ako za njih ne važne međunarodno pravni akti koji čak i po njihovom normativnom sistemu važe, jer međunarodni ugovori su iznad nacionalnog zakonodavstva, a međunarodna zajednica ne reaguje, ili veoma blago reaguje, onda smo u problemu“, istakao je Vučić.\nTakođe, podsetio je da je Besljimi uvek u tome bio i glasniji od Kurtija, uvek govorio da mu ne pada napamet da ispune norme iz Briselskog sporauzma.\n„Ambasador Nemačke nije tako uvek govorio“\nPredsednik Aleksandar Vučić izjavio je večeras da lično ne vidi problem u učešću boksera iz Prištine na šampiuonatu u Beogradu, a da zamerke nemačkog ambasadora u Prištini tim povodom pokazuju koliko je malo nekim potrebno da iskažu svoju privrženost jednima, a nenaklonost drugima, i to na malim stvarima.\nNa konstataciju da je Aljbin Kurti protestovao zbog boksera sa tzv. Kosova, koji su zaustavljeni na administrativnoj liniji, a nemački ambasador u Prištini reto prokomentarisao rečima da je to “zatvoreni, a ne otvoreni Balkan”, i da Srbija treba da bude kažnjena, Vučić je odgovorio:\n„Lepo je što nemački ambašador nije reagovao kada je zabranjivano igračima od Crvene zvezde do juniora, omladinaca klubova, koji su samo hteli da igraju fudbal“.\n“Svejedno je. Da su me pitali, rekao da nemam preterani problem da učestvuju u sportskom takmičenju”, rekao je Vučić.\nPrimetio je da bi, kada bismo terali „mak na konac“, i tako se ponašali, to značilo da ne učestvujemo ni na Olimpijskim igrama.\n„Hvala nemačkom ambasadoru što nas je upozorio. Zato ćemo još više da insistiramo na Otvorenom Balkanu, iako bi pojedini ambasdori iz Prištine žleli da naprave baš zatvoreni Balkan”, rekao je Vučić.\n„To sve pokazuje koliko je nekima malo potrebno da političku privrženost jednom ili nenaklonost drugom pokažu na malim, nevažnim stvarima“, rekao je Vučić.\nIzvor: B92 FOTO TANJUG/ RADE PRELIC/ bg


Trag fondacija proglasila najbolje preduzetničke ideje - Moja Srbija\n27 маја, 2022 Ostavite komentar\nODRŽAN DESETI, JUBILARNI FORUM ZA ZELENE IDEJE\nNa desetom, jubilarnom Forumu za zelene ideje, koji je organizovala Trag fondacija, proglašene su najbolje preduzetničke ideje zasnovane na održivom razvoju, a dobitnici su nagrađeni sa po 5.000 dolara. Program se realizuje uz finansijsku podršku Fonda braće Rokfeler i Balkan Green Foundation.\nI ove godine je stigao veliki broj prijava, a u uži krug je ušlo njih 5 koji su tokom Foruma predstavili svoje inovativne ideje. Žiri je tokom izbora uzimao u obzir sledeće kriterijume: potencijal koji projekat ima za ostvarenje značajnog uticaja u svojoj lokalnoj zajednici, oslanjanje na lokalne resurse, zapošljavanje lokalnog stanovništva i kreativan pristup rešavanju ekonomskih, društvenih i problema životne sredine.\nPrvo mesto su ravnopravno podelili: Organela d.o.o, iz Beograda, koja se bavi proizvodnjom organske hrane, s ciljem da ona bude dostupna što većem broju ljudi, a da bude besplatna za one kojima je najpotrebnija. Njihova ideja je da besplatno prerađuju biljne sirovine i prave gotove proizvode, za šta su neophodni solarni paneli koji bi strujom napajali mali pogon za preradu. MIXKON d.o.o. preduzeće za profesionalnu rehabilitaciju i zapošljavanje osoba sa invaliditetom, Banja-Aranđelovac, koje je napravilo prototip za preradu otpadnog materijala sa deponije u kvalitetan proizvod za izradu kalupa u MIKRO LIVU. Inovativnost tehnologije se ogleda u tome što su prvi došli na ideju da iz otpada reverzibilnim postupkom dobiju kvalitetan proizvod za livnice i to sa 100% iskorišćenjem otpadnog materijala.\nTreće mesto pripalo je preduzeću Green Express, iz Sremske Mitrovice. Reč je o solidarnom preduzeću u osnivanju koje će se baviti poslovima prevoza robe u drumskom saobraćaju, na ekološki najprihvatljiviji način. Misija preduzeća je kreiranje lepšeg, bezbednijeg i zdravijeg životnog okruženja, korišćenjem električnih dostavnih bicikli povećanog tovarnog kapaciteta.\nBiljana Dakić Đorđević, izvršna direktorka Trag fondacije, ukazala je na značaj razvoja zelenih ideja. „Trag fondacija već 10 godina podržava udruženja građana i mala preduzeća koja žele da kreiraju razvoj svojih zajednica, u skladu sa ekološkim standardima. Cilj je da im se pruži ohrabrenje i obezbede finansijska sredstva, kako bi mogli da realizuju svoje inovativne projekte. Posebno nas raduje što iz godine u godinu dobijamo sve više zelenih ideja, što ukazuje da su građani postali svesni potrebe ekološki odgovornog poslovanja.”\nŽiri su činili: Vladimir Jovanović, šef Odeljenja socijalnog bankarstva Erste Bank a.d. Novi Sad, Marina Tucović, menadžerka Centra za prikupljanje i reciklažu tekstila Retex u okviru Ženskog centra Užice, Paola Petrić, programska koordinatorka i zamenica direktora kancelarije Fondacije Hajnrih Bel, Svetlana Jovanović Mitić, resorna menadžerka, Marketing i komunikacije dm drogerie markt d.o.o.\nSvi dobitnici će učestvovati i na regionalnom takmičenju Zelene ideje Balkana Fonda braće Rokfeler, a pojedinačne nagrade iznose od 5.000 do 10.000 dolara. Na regionalnom takmičenju, pored učesnika iz Srbije, učestvovaće po tri predstavnika partnerskih fondacija iz Albanije, Bosne i Hercegovine, Crne Gore, Grčke, Kosova i Severne Makedonije.\nSvečanosti su, pored ovogodišnjih dobitnika, prisustvovali i prošlogodišnji: Ženski centar Užice, NewPen iz Smederevske Palanke i Pruži korak iz Beograda.\nTags: Forum za zelene ideje, Trag fondacija\n« Akcija uređenja zelenih površina u Bloku 45 u organizaciji Sava osiguranja\nBuč Kesidi na otvaranju 12. Arsenal festa »